text:
मिथिला गौरवमयी संस्कृतिक इतिहास अपन इतिहास अपन आॅचर मे अनेको लोक पर्व के समेटने अनुपम लोक गाथाक सनेष दैत रहल अछि। एहि लोक पर्वक कड़ी मे श्रावण मास मे नव बिबाहित द्वारा मनाओल जाय बला पावनि अछि – ‘मधुश्रावणी’। ‘मधुश्रावाणी’ मुख्यतया मिथिलांचलक ब्राह्मण ओ कर्ण-कायस्थ परिवारक नव विवाहित स्त्री द्वारा अपन सुहागक रक्षा हेतु मनाओल जाइत अछि। ओना आब आनो वर्गक स्त्री लोकनि कँ एहि पावनि मे रूचि बढ़लनि अछि।
‘मधुश्रावणी’ श्रावण मासक कृश्ण पक्ष चतुर्थी कँ प्रारंभ होइत अछि आ शुक्ल पक्ष तृतीया कऽ समाप्त होइत अछि। मोटा-मोटीश्एक पक्ष धरि चलय वाला ई पावनिक मनोहारी वातावरणक परिचायक थिक। एहि पावनिक आकार्शक ओ व्यवहार अनुपम अछि। ई पावनि नवविवाहिता अपन नैहर मे मनबैत छैथि, लेकिन पावनिक अवधिक कपड़ा-लत्ता, भोजन ओ पूजा सामग्रीक प्रयोग सासुरेक कएल जाइत अछि। एहि हेतु नवविवाहिताक सासुर सँ भारक रूप मे सब वस्तु-जात हुनक नैहर पठाओल जाइत छन्हि। एहि अवसर पर मिथिला मे भार ओ भरियाक दृष्य मनोहारी लगैत अछि।
ओना तऽ ई पावनि विधिवत श्रावण कृश्ण पंचमी सँ प्रारंभ होइत परन्तु एकर विध चतुर्थीएँ सँ प्रारंभ भऽ जाइत। एहि दिन सँ नवविवाहिता लोकनि अरबा-अरबानि खाईत छथि। साँझ मे सजि-धजिकऽ सखी-बहिनपाक संग विभिन्न फूलबाड़ी सँ फल, फूल पात, जकरा ‘जूही-जाही’ कहल जाइत अछि, लोढ़ि कए अपन डाली मे सजा कऽ गीत गबैत अपन घर अबैत छथि। ई क्रम पूजा समाप्तिक एक दिन पहिने धरि चलैत अछि। पंचमी दिन सँ सासुर सँ पठाओल साड़ी-लहठी, गहना आदि पहिर व्रती पूजाक तैयारी करैत छथि। एहि पावनि मे मुख्य रूप सँ गौड़ (गौरी) एवं नागक पूजा होइत अछि।
एहि पूजाक लेल सबसँ पहिने एकटा कोबर बनाओल जाइत अछि अथवा घर मे विवाह मे कोबर रहैत ओतय पूजाक हेतु कलष पर अहिवातक वाती प्रज्वलित कएल जाइछ। सासुर सँ पठाओल हरिदिक गौड़ आ एकगोट नैहरक सुपारी, लग मे मैनाक पात पर धानक लावा राखि ओहि पर दूध चढ़ाओल जाइत अछि। बिसहारा जो गौड़ीक अतिरिक्त उज्जर फूलसँ चन्द्रमाक पमजा सेहो कएल जाइत अछि, मुदा गौरीक पूजा सिन्दुर ओ रंगक फूल सँ होइछ।
‘मधुश्रावणीक’ अरिपन मुख्यरूपें मैनाक दूटा पात पर लिखल जाइत अछि। जतय व्रती बैसिकऽ पूजा करैत छथि आ एहिक दूनू कात जमीन पर सेहो अरिपन बनाओल जाइत अछि। जमीन परहक अरिपन के उपर मैनाक पात राखल जाइत अछि। बायाँ कातक पात पर सिन्दूर आ काजर सँ एक आंगुरक सहारा लय एक सौ एक सर्पिणीक चित्र बनाओल जाइत अछि, जे ‘एक सौ एकन्त बहिन’ कहाबैत छथि। एहि मे ‘कुसुमावती’ नामक नागिनक पूजाक प्रधानता अछि। दायाँ कातक पात पिठार सँ एक सौ एक सर्पक चित्र सेहो एक्के आुगंर सँ बनाओल जाइत अछि, जकरा ‘एक सौ एकन्त भाई’ कहल जाइत अछि, एहि मे ‘वौरस’ नामक नागक पूजा मुख्यरूपें होइत अछि। एहि पावनि मे मैना पातक उपयोग एहि दुआरे कएल जाइत अछि, जे पुराण सब मे कहल गेल अछि कि हिनक पालन पोश्ण एहि मैनाक पातक बीच होइत छन्हि। संगहि मैना पातक रासायनिक गुणक कारणें एकता वषीकरण षक्तिक स्रोत सेहो मानल जाइत अछि। ताहिं मिथिला मे कईक मौका पर मैना पातक व्यवहार होइत अछि आ सुहागिन काजर आ सिंदूर धारण करैत छथि।
पूजाक अवधि मे षिव-पार्वतीक विभिन्न कथा सेहो कहल जाइत अछि। जाहि मे पुमुख अछि – ‘विहुला मनसा’, ‘मंगला गौड़ी’, ‘विश्हारा’, ‘पृथ्वी जन्म’, ‘सीता पतिव्रता’, ‘उमा पार्वती’, ‘गंगा-गौड़ी जन्म’, ‘कामदहन’, ‘लीली जन्म’, ‘बाल बसंत’ आओर ‘राजा श्री करक क कथा एहि तरहे सबदिन मोर मे पूजा होइछ, कथा होइत आओर साँझ कए जूही-जाही लोढ़वा मिथिला मे जतेक पर्वत संग लोक गीतक प्रमुख स्थान अछि तंे एहि पावनिक अवसर बिसहारा आ गौरी गीतक प्रचलन अछि।
श्रावण षुक्ला पक्ष तृतीया ताहि दिन मधुश्रावणी होइत अछि ओहि दिन वर पुनः नवविवाहिता के सिन्दूरदान करैत छथि, जकरा तेसर सिन्दूरदान कहल जाइत अछि। (एहिसं पहिने वियाहक राति पहिल बेर आ चार दिनक बाद चतुर्थीक मोर मे दोसर बेर सिन्दूरदान होइत छेक) तें ई तेसर सिन्दूरदानक पर्व मिथिलांचल नारी संस्कृतिक परिचालक थिक। पतिक दीर्घजीवनक मंगलकामना करवाक सब सँ विशिष्ट पर्व मधुश्रावणी मैथिल ललनाक समपिण एवं सहिष्णुता क कामना तथा निष्ठा एवं संस्कृतिक परपराक प्रति प्रेमक प्रतीक थिक।
गजेन्द्र ठाकुर
श्रावण मास कृष्ण-पक्षक पञ्चमीसँ शुक्लपक्ष तृतिया धरि नाग आऽ गौरीशंकरक अभ्यर्थना कएल जाइत अछि। मौना पञ्चमी-श्रावन मास कृष्णपक्ष पञ्चमीकेँ साँपक माए बिसहराक बर्थडे मनाओल जाइत अछि। नवविवाहिताक प्रथम वर्षक मधुश्रावणीक ई प्रथम दिन थिक । धुरखुरपर गोबरक नाग-नागिनपर सिन्दूर-पिठार लगाओल जाइत अछि आऽ पञ्चमीक माटिक थुम्हा घरमे साँप कटला उत्तर झाड़ा-फूकी लए राखि देल जाइत अछि। गोसाउनिकेँ खीर-घोरजाउड़क पातरि आऽ बिसहराकेँ नेबो,झौआ,नीमक पातरि देल जाइत अछि। गोसाउनिक, गौरीक आऽ बिसहराक गीत होइत अछि, पूजा-पाठक बाद पाँच बीनी (फकड़ा-कवित्त) तीन-तीन बेर सुनलाक बाद कथा सुनल जाइत अछि, ई सभदिन कथाक बाद दोहराओल सेहो जाइत अछि।
प्रथम दिनक कथा-
एकटा बूढ़ीकेँ धारमे नहाए काल पुरैनी पात पर पाँचटा जीव देखाइ पड़ैत छन्हि आऽ ओऽ हुनका मौना-पञ्चमीक मोन पाड़ि गाममे लोकसभकेँ पूजा करबाक लेल कहैत छन्हि। किछु गोटे गप मानैत छथि, मुदा किछु गोटे ओकरा फूसि-फटक मानैत छथि। जे सभ पूजा नञि कएलन्हि से रातियेमे मरि गेलाह। सभ दौड़ि कए पाँचो बहिन बिसहरा लग जाइ गेलाह, आऽ हुनका कहलासँ बचल खीर-घोड़जाउड़ मृतकेँ चटा देलन्हि, ओऽ सभ जीबि गेलाह आऽ मरड़ए नाम पड़लन्हि।
पाँचो बिसहरा महादेव सन्तान छलीह। साँपक पोआकेँ देखि एकदिन तमसा कए गौरी हिनकासभकेँ थकुचि देलखिन्ह।
साँझमे साँझक आऽ कोबरक गीत होइत अछि।
दोसर दिनक-कथा
मनसा महादेवक पुत्री छलीह जे जनमितहि युवती भए गेलीह आऽ लाजक रक्षाक हेतु साँप हुनका देहमे लपटाए गेल। गौरी तमसा गेलीह से हुनका कैलास छोड़ि जाए पड़लन्हि आऽ मृत्युलोकमे सभसँ पैघ व्यापारी चन्नू-चन्द्रधर हुनकर पूजा करन्हि से ओऽ इच्छा कएलन्हि, मुदा ओऽ छल महादेवक भक्त से ओऽ वाम हाथे पूजा करबाक गप कहलन्हि। ओकर छओ बेटाकेँ साँप डसि लेलक, मरि जाइ गेल। बुढारीमे चन्नूकेँ बेटा भेलन्हि मुदा ज्योतिषि कहलकन्हि जे हुनका विवाहक दिन कोबरघरमे साँप डसि लेतन्हि। ओहि बच्चाक नाम लक्ष्मीधर-बाला-लखन्दर राखल गेल, छहे-मासमे ओकर विवाह चिर-सोहागनि योगक कान्याँसँ होएब निश्चित भेल। पहाड़पर कोठामे बिज्जी आऽ बिढ़नीक पहराक बीच कान्याँ बिहुलासँ विवाह भेल। मुदा कोहबरमे साँप आयल आऽ हुनका डसि लेलक। बिहुला पतिकसंग केराक थम्हपर गंगाधारमे चलि पड़लीह आऽ प्रयाग पहुँचि गेलीह। ओतए एकटा धोबिनकेँ ओकर बच्चा तंग कए रहल छल, ओऽ ओकरा मारि नुआसँ झाँपि देलन्हि आऽ कपड़ा खीचलाक बाद ओकरा जिआ देलन्हि। दोसर दिन जखन ओऽ अएलीह तखन बिहुला हुनकासँ अपन व्यथा सुनओलन्हि। फेर हुनका संग इन्द्रक दरबार गेलीह आऽ बिसहराक पैर पकड़ि कहलन्हि जे यदि हुनकर पति आऽ छबो भैंसुर जीबि जएताह तखन ओऽ बिसहरा पूजा करबो करतीह आऽ मृत्युलोकमे ओकर प्रचार सेहो करतीह। सभ जीबि गेल आऽ बिसहराक पूजा शुरू भेल।
बिसहरा कथा-कश्यप मुनिकेँ कद्रूसँ एक हजार साँप भेल आऽ कशप मुनि विष झारबाक मन्त्र बनओलन्हि, तपस्या कए मनसँ बिसहरा बनओलन्हि से भेलीह मनसा। ओऽ कैलास आऽ पुष्कर गेलीह फेर बूढ़ तपस्वीसँ हुनकर विवाह भेलन्हि, ताहिसँ आस्तीक नामक पुत्र भेलन्हि। राजा जनमेजयक सर्प-यज्ञमे जड़ल सर्पसभके आस्तीक बचा लेलन्हि। आषाढ़क संक्रान्तिसँ नाग-पंचमी धरि बिसहराक पूजा पसीझक डारिपर होइत अछि।
मंगला-गौरी कथा- श्रुतकीर्ति राजाकेँ बेटा नहि छलन्हि, भगवतीक उपासना कएल। भगवती कहलन्हि जे सर्वगुणी बेटा १६ वर्ष आयुक होएत आऽ महामूर्ख बेटा दीर्घायु होएत, से केहन वर चाही। राजा सर्वगुणी बेटाक वर मँगलन्हि।
मन्दिरक सोझाँक आमक गाछसँ आम तोड़ि ओऽ अपन पत्नीकेँ खुआ देलन्हि आऽ पुत्र जे प्राप्त भेल ओकर नाम चिरायु राखल। १६ वर्ष पूर्ण भेलापर रानीक भाए संगे राजकुमार चिरायु काशी चलि गेलाह। माम भागिन जे काशी लेल बिदा भेलाह तँ रस्तामे आनन्दनगर राज्यमे बीरसेन राजाक पुत्री मंगलागौरीक विवाह होमए बला छल। ओऽ सखी-बहिनपा संग फूल लोढ़ए लेल फुलवारीमे आयल छलीह तँ गपे-गपमे एकटा सखी हुनका राँड़ी कहि देलखिन्ह, तँ ओऽ कहलन्हि जे हम गौरकेँ तेना गोअहरने छी जे जाहि वरक माथपर हमर हाथक अक्षत पड़त से अल्पायु रहबो करत तँ दीर्घायु भए जाएत। ओहि राजकुमारेक विवाह बाह्लीक देशक राजा दृढ़वर्माक बेटा सुकेतुसँ हेबए बला रहए। ओही फुलबारीमे माम-भागिन रहथि, आऽ साँझमे बर-बरियाती सभ सेहो अएलाह। वर महामूर्ख आऽ बहीर छल से ओऽ लोकनि राति भरि लेल चिरायुकेँ वर बनबाक आग्रह कएलन्हि। चिरायु गौरी-शंकरक प्रतिमाक समक्ष सिन्दूर-दान कएलन्हि। कोहबरमे वर कनिआ अएलाह तँ ओही राति चिरायुक १६म वर्ष पुरि गेलन्हि आऽ तखने गहुमन साँप डसबाक लेल आबि गेल। राजकुमारी जगले छलीह आऽ ओऽ गहुमनक सोझाँ दूध राखि देलखिन्ह आऽ पतिकेँ नहि मारबाक आग्रह कएलन्हि। गहुमन दूध पीबि पुरहरमे पैसि गेल, राजकुमारी आँगीसँ पुरहरक मुँह बन्न कए देलन्हि। राजकुमारक निन्द खुजलन्हि तँ ओऽ किछु खाए लेल मँगलन्हि। राजकुमारी हुनका खीर-लड्डू देलन्हि, हाथ धोबाक काल राजकुमारक हाथसँ पञ्चरत्न औँठी खसि पड़लन्हि से राजकुमारी उठा लेलन्हि। वर पान-सुपारी खाए सुतलाह आऽ पुरहरिक साँप रत्नक हार बनि गेल आऽ से राजकुमारी गरामे पहिरि लेलन्हि। भोरमे माम भागिनकेँ लए गेलाह मुदा सुकेतुकेँ राजकुमारी कोबरमे नहि पैसए देलखिन्ह। साल भरिक बाद प्राय विन्ध्याचलसँ जे माम-भागिन घुरि रहल छलाह तँ राजकुमारी कोठापसँ हुनका चीन्हि गेलीह। धूमधामसँ सभ घर कनिआँ लए पहुँचलाह आऽ गौरी आऽ नाग पूजाक महत्व ज्ञात भेल।
तेसर दिनक कथा
पृथ्वीक जन्म- पापसँ पृथ्वी पाताल चलि गेलीह, तखन ब्रह्मा, विष्णु प्रार्थना कए हुनका ऊपर अनलन्हि, फेर ओऽ डगमगाइत छलीह, तखन विष्णु काछु बनि नीचाँ चलि गेलाह, अपन पीठपर राखि लेलन्हि, तैयो ओऽ जल-पर भँसैत छलीह, तखन आगस्त्यक जाँघ तरसँ माटि आनल गेल, विष्णु सेहो माछ बनि माटि अनलन्हि, तकर जोड़न दए पृथ्वीकेँ स्थिर कएल गेल, जे कमी छल से भगवान वराह बनि उत्तर माथसँ पृथ्वीकेँ ठोकि कए ठीक कए देलन्हि।
समुद्र-मन्थन- देवता-दानव सुमेरुपर एकत्र भए समुद्र-मन्थनक हेतु बासुकीनागकेँ मन्दार पर्वतमे लपटाए समुद्रमे उतारल।कूर्मराजकेँ आधार बनाए मूँह दिसनसँ दानव आऽ पुच्छी दिसनसँ देवता नागकेँ पकड़ि मन्दारक मथनीसँ मंथन शुरू कएलन्हि। रगरसँ पर्वतपर गाछ-वृक्षमे आगि लागि गेल। इन्द्र वर्षा कएलन्हि, समुद्रक नूनगर पानि दूध-घी भए गेल, लक्ष्मी, सुरा आऽ उच्चैःश्रवा घोड़ा निकलल से चन्द्रमा-लोकनि लए लेलन्हि। अमृत लेने धन्वन्तरि बहार भेलाह, विष निकलल से महादेव कण्डमे लेलन्हि। गौरी बिसहरा,साँप,बिढ़नी,चुट्टीक मदतिसँ विश महादेवक देहसँ निकाललन्हि। अमृत लेल झगड़ा बझल, विष्णु मोहिनी बनि गेलाह। दैत्य मोहित भए अमृत-कलश हुनकर हाथमे राखि देलन्हि आऽ देवतासँ लड़ए लगलाह। विष्णु सभ देवताकेँ अमृत पिआ देलन्हि। दैत्य राहु भेष बदलि अमृत पीबए चाहलक मुदा चन्द्रमा सूर्य हुनका चीन्हि गेलखिन्ह, अम्र्त मुँसँ कंठ धरि यावत जाइत तावत विष्णु ओकर गर्दने चक्रसँ काटि देलन्हि। मुदा अमृतक जे स्पर्श ओकरा भए गेल छल से ओऽ मरल नहि, मुण्ड भाग राहु आऽ शेष भाग केतु बनि गेल, एखनो कोनो अमावस्यामे सूर्यकेँ तँ कोनो पूर्णिमामे चन्द्रमाकेँ गीड़ैत अछि, मुदा कटल मुण्ड-धरक कारण दुनू गोटे किछु कालक बाद बहार भए जाइत छथि। बचल अमृत विश्वकर्माक रखबाड़िमे इन्द्रकेँ दए देल गेल।बासुकी नागकेँ माइक श्राप नहि लगबाक आऽ जनमेजयक यज्ञमे भागिन आस्तीक द्वारा सपरिवार प्राणरक्षा होएबाक वर भेटलन्हि।
चारिम दिनक कथा
सतीक कथा- ईश्वरकेँ विश्वक सृष्टि करबाक छलन्हि, से ओऽ पहिने विष्णु, फेर शिव आऽ तखन ब्रह्माक रूपमे अवतार लेलन्हि। ओऽ तखन देवता-ऋषि-मुनि, शतरूपास्त्री, स्वायंभुव मनु, दहिना आँखिसँ अत्रि, कान्हसँ मरीचि, दहिना पाँजरसँ दक्ष-प्रजापतिक रचना कएलन्हि। मरीचीसँकश्यप, अत्रिसँ चन्द्रमा, मनुक प्रियव्रत एवं उत्तानपाद बेटा आऽ आकृति, देवहूति आऽ प्रसूति बेटी भेलन्हि। प्रसूतिक विवाह दक्ष प्रजापतिसँ आऽ ताहिसँ साठि कन्या भेल। साठिमे आठक विवाह धर्म, एगारहक कश्यप, सत्ताइसक चन्द्रमा आऽ एक गोट जिनकर नाम सती छलन्हि हुनकर विवाह महादेवसँ भेलन्हि। चन्द्रमाकेँ जे सताइस टा पत्नी भेलन्हि ताहिमेसँ ओऽ रोहिणीकेँ सभसँ बेशी मानैत छलाह, से २६ टा बहिन अपन पिता दक्षकेँ कहलनि, ओऽ शाप देलकिन्ह आऽ चन्द्रमाक शरीर घटए लगलन्हि। तखन ओऽ महादेव लग गेलाह तँ ओऽ हुनका अपन कपार पर चढ़ा लेलन्हि। एहिसँ दक्ष महादेवकेँ बारि देलखिन्ह। फेर दक्ष एकटा यज्ञ कएलन्हि आऽ शंकरकेँ नोत नहि देलन्हि। सती नैहर जएबाक लेल जिद पकड़ि लेलन्हि तँ वीरभद्रक संग शिव हुनका पठा देलन्हि। सती चलि तँ गेलीह मुदा अपमान देखि यज्ञकुण्डमे कूदि पड़लीह। वीरभद्र ई देखि दक्षक गरदनि काटि लेलन्हि।महादेवकेँ तमसायल देखि कए देवता सभ प्रार्थना कएलन्हि जे बिना जिअओने यज्ञ पूर्ण नहि होएत से यज्ञक काटल छागरक मूरी दक्षक धरपर महादेव लगा देलन्हि, आऽ ओ जीबि कए बो-बो करए लगलाह, से माहादेव ई देखि प्रसन्न भेलाह। तहियेसँ महादेवक पूजाक अन्तमे बू कहल जाए लागल। महादेव सतीक मृत शरीर लए बताह भेल फिरथि से देखि विष्णु चक्रसँ सतीक टुकड़ा कए देलन्हि आऽ जतए-जतए ओऽ टुकड़ा खसल से सभटा सिद्धपीठ भए गेल। महादेव कैलाश छोड़ि जंगलमे तपस्या करए लगलाह।
पतिव्रताक कथा- एकटा राजा छालाह। हुनका दूटाबेटी छलन्हि- कुमरव्रता आऽ पतिव्रता। कुमरव्रता नन्दनवनमे कुटीमे रहए लगलीह आऽ पतिव्रता विवाह कए सासुर चलि गेलीह। एक दिन एकटा योगीक माथपर कौआ चटक कए देलकैक तँ ओऽ शाप दए ओकरा भसम कए देलक। नन्दनवनमे आगि लागल रहए। पतिव्रता अपन बहिन कुमरव्रताक कुटी बचेबाक लेल तुलसीक बेढ़ देलन्हि ताहिमे योगीकेँ भीख देबामे देरी भए गेलैक। योगी तमसाएल तँ पतिव्रता देरीक कारण कहलन्हि। योगी बोनमे गेल तँ देखलक जे सौँसे बोनमे आगि लागल अछि मुदा कुमरव्रताक कुटी बचल अछि। ओऽ कुमरव्रताकेँ एकर रहस्य बतेलक तँ ओहो निर्णय लेलन्हि जे हमहुँ विवाह कए पतिव्रता बनब। भोरमे एकटा कुष्ठरोगीकेँ ओऽ देखलन्हि तँ हुनकेसँ विवाह कए लेलन्हि। पति हुनका कहलखिन्ह जे हमरा तीर्थ कराए दिअ। ओऽ हुनका पथियामे लए बिदा भेलीह तँ रस्तामे जखन पथिया उतारि रहल छलीह तँ चोट लागि कए एक गोट सूली पर लटकल ऋषिकेँ चोट लागि गेलैक। ओऽ भोर होइते पतिक मृत्युक शाप हुनका दए देलन्हि। से सुनि बेचारी सूर्यक उपासना करए लगलीह से पति मृत्यु पाबि फेर जीबि उठलखिन्ह आऽ एहि बेर बिना रोग व्याधिक घुरि अएलन्हि। सती,सावित्री, अनुसूया आऽ बिहुला जेकाँ सतीक अनेक उदाहरण अछि।
पाँचम दिनक कथा
दक्षक पुनर्जन्म भेलन्हि हिमालयक रूपमे, आऽ एहि जन्ममे हुनका उमा, पार्वती, गंगा, गौरी आऽ सन्ध्या ई पाँचटा कन्या भेलन्हि। हिमालय आऽ मनाइनक बेटी उमा महादेवकेँ प्राप्त करबाक लेल तपस्या करए चलि गेलीह, माय उमा कए रोकलन्हि, से नाम उमा पड़ि गेलन्हि ओऽ वरक रूपमे महादेवकेँ प्राप्त कए लेलन्हि। दोसर पुत्री पार्वती एकदिन कनकशिखरपर गेलीह आऽ बसहापर चढ़ि हुनका संग चलि गेलीह। तेसर पुत्री गंगा रहथि। एक दिन महादेव भिक्षुक भेष धए अएलाह आऽ गंगाकेँ जटामे नुकाए चलि गेलाह।
छठम दिनक कथा
सगर राजाक पत्नी रहथि शैब्या आऽ हुनकासँ असमंजस नामक पुत्र भेलन्हि। दोसर पत्नी वैदर्भीसँ कोनो बच्चा नञि भेलन्हि। वैदर्भी महादेवक तपस्या केलन्हि तँ सए बरखक बाद एकटा लोथ जन्म लेलकन्हि। महादेव अएलाह आऽ लोथकेँ साठि हजार खण्डमे काटि ओतेक तौलामे राखि झाँपि देलनि। ई सभटा किछु दिनमे पुत्रक रूप लए लेलकन्हि। सगर राजाक सएम अश्वमेध यज्ञक इन्द्र व्रोधी भेलाह कारण तखन सगर शतक्रतु इन्द्र भए जएताह। इन्द्र यज्ञक घोड़ाकेँ लए भागि गेलाह आऽ कपिलक आश्रममे बान्हि देलखिन्ह। साठियो हजार पुत्र कपिलपर दौगलाह, ओ तपस्यालीन छलाह आऽ अपन क्रुद्ध आँखि खोलि सभकेँ जरा देलन्हि। वैकुण्डसँ गंगाकेँ अनबाक लेल असमंजस आऽ तकर बाद हुनकर पुत्र दिलीप आऽ तकर बाद तिनकर पुत्र अंशुमान तपस्या करैत-करैत मरि गेलाह। अंशुमानक पुत्र भगीरथक तपस्यासँ विष्णु प्रसन्न भेला आऽ गंगाकेँ मृत्युलोक लऽ जएबाक अनुमति दए देलन्हि। महादेव हिमालयपर जाए स्वर्गसँ उतरैत गंगाकेँ अपन जटामे राखि सम्हारि लेलन्हि, मुदा जे आगू बढ़लीह तँ जहु ऋषिक कुटी दहाए लागल। जहु ऋषि गंगाकेँ पीबि गेलाह। मुदा आग्रह कएलापर ओऽ गंगाकेँ छोड़ि देलन्हि आऽ तहियासँ गंगा हुनकर पुत्री जाह्नवीक रूपमे विख्यात भेलीह। आऽ फेर अन्तमे सगरक पुत्र लोकनि द्वारा, घोड़ाक खोजमे खुनल ओहि खाधिमे खसलीह जे आब सागर कहाबए लागल आऽ एहि तरहेँ सगरक पुत्रसभकेँ सद्गति भेटलन्हि।
गौरीक जन्म- सतीक मृत्युक बाद महादेवकेँ विरक्ति भए गेलन्हि। तखन ताड़कासुर ब्रह्माकेँ प्रसन्न कए महादेवक पुत्रक अतिरिक्त ककरो आनसँ नहि मरबाक वर लए लेलक, देवताकेँ स्वर्गसँ भगा देलकन्हि। तखन देवता लोकनि महामाया दुर्गाक आराधना कएलन्हि आऽ ओ हिमालयक घरमे जन्म लेलन्हि। ओऽ बड़ गोर-नार छलीह से हुनकर नाम पड़ल गौरी। नारद एकदिन हिमालयक ओहिठाम अएलाह आऽ गौरीक हाथ देखि कहलखिन्ह जे हिनकर विवाह महादेवसँ होएतन्हि। हिमालय गौरीकेँ दूटा सखीक संग महादेवक सेवामे पठा देलखिन्ह। देवतागण कामदेवकेँ मित्र वसन्त आऽ स्त्री रतिक संग ओतए पठेलन्हि। गौरी जखन पहुँचलीह तखन कामदेव वाण चलेलखिन्ह। महादेव आँखि खोलि गौरीकेँ देखल। गौरी पूजा कएलन्हि। महादेव हुन्का देखि उपमा देलन्हि,
मुँह चन्द्रसन, आँखि कमलसन, भोँह कामदेवक धणुषसन, ठोर पाकल तिलकोरसन, नाक सुग्गाक लोलसन, बोली कोइलीसन।
मुदा तखने हुनका होश अएलन्हि ओऽ झाँकुरमे कामदेवकेँ देखलन्हि तँ तेसर नेत्र क्रोधित भए खोलि देखल तँ ओऽ जरि गेलाह। रति मूर्छित भए गेलीह। रतिक विलाप देखि देवतागण अएलाह आऽ कहलन्हि जे ताड़कासुरक वध लेल ई सभटा रचल गेल। महादेव कहलन्हि जे रति समुद्रमे शम्बर दैत्य लग जाथि। कृष्णक पुत्र प्रद्युम्नकेँ ओऽ दैत्य उठा कए लए जायत। जखन प्रद्युम्न पैघ होएताह तखन ओऽ शम्बरकेँ मारि रतिकेँ बियाहि द्वारका लए जएताह। वैह प्रद्युम्न कामदेव होएताह।
सातम दिनुका कथा
गौरी कामदेवक दहन देखि डराए गेलीह। नारद गौरीकेँ तपस्या करए लेल कहलखिन्ह। तपस्याक लेल हिमालय अपन पत्नी मैनासँ पुछलन्हि। गौरी फेर पटोर खोलि देलन्हि आऽ कृष्णाजिन आऽ बल्फर पहिरि सखी संग गौरीशिखर चोटीपर चलि गेलीह। घोर तपस्या देखि ऋषि-मुनि संग नारद महादेव लग पहुँचलाह। महादेव गौरीक परीक्षा लेल भेष बनाए गौरीशिखर पहुँचलाह आऽ महादेवक ढेर-रास निन्दा कएलन्हि। गौरी तमसाए गेलीह तँ ओऽ सोझाँ आबि गेलाह आऽ विवाहक लेल तैयार भए गेलाह।
आठम दिनक कथा
काशीमे सप्तऋषि , वशिष्ठ आऽ वशिष्ठक स्त्री अरुन्धती अएलीह। महादेव हुनका लोकनिकेँ कथा लए हिमालयक ठाम पठओलन्हि। हिमालय आऽ मैनाक आँखिसँ खुशीसँ नोर झड़ए लगलन्हि। कथा स्थिर भए गेल। नारद देवता लोकनिकेँ हकार देलन्हि। चारिम दिन बरियाती लगल। गन्धर्वराजकेँ देखि मैनाकेँ नारदकेँ पुछलन्हि तँ ओऽ कहलन्हि जे ई तँ देवताक गबैया छी। फेर धर्मराज, इन्द्र सभ अएलाह। नारद सभक परिचए देलन्हि। मैना सोचलन्हि जे ई सभ एतेक सुन्दर अछि तँ महादेव कतेक सुन्दर होएताह। महादेव मैनाक मोनक गप बुझि किछु तमाशा कएलन्हि। महादेव, हुनकर गण, भूत-पिशाचकेँ देखि मैना बेहोश भए गेलीह।
नवम दिनक कथा
मैनाकेँ जखन होश अएलन्हि तँ ओऽ नारद-गौरी सभकेँ बहुत रास बात कहलन्हि आऽ विवाहसँ मना कए देलन्हि। सभ मनबए अएलन्हि तैयो नहि मानलीह। तखन महादेव अपन भव्यरूप देखेलन्हि, तँ मैना देखिते रहि गेलीह। विवाहक कार्य शुरू भेल। परिछनि, अठोंगर, गोत्राध्यायक बद कन्यादान सम्पन्न भेल आऽ ताड़कासुरकेँ मारबाक बाट सोझाँ प्रतीत भेल।
दशम दिनुका कथा
महादेव आऽ गौरीक संभोगसँ जे बच्चा होएत ओऽ पृथ्वीक नाश कए देत, ब्रह्माक ई वचन सुनि देवता लोकनि हल्ला मचा देलन्हि आऽ महादेवक अंश पृथ्वीपर खसि पड़ल। गौरी देवताकेँ सरापलन्हि जे आइ दिनसँ हुनका लोकनिकेँ सम्भोगसँ सन्तान नहि होएतन्हि। पृथ्वी अंशकेँ आगिमे आऽ आगि सरपतवनमे भार सहन नहि होएबाक कारण दए देलन्हि। ओतए छह मुँहबला बच्चा भेल, ओकरा कृत्तिकसभ पोसलन्हि तेँ नाम कार्तिकेय पड़ि गेलन्हि। गणेशक जन्मक बाद महादेव हुनका बजा लेलन्हि, देवतालोकनि हुनकर अभिषेक कए अपन सेनाध्यक्ष बना लेलन्हि। ओऽ ताड़कासुरकेँ मारि इन्द्रकेँ राज्य घुरा देलन्हि आऽ साठिसँ विवाह कएलन्हि।
गणेशक जन्म- माघसूदि त्रयोदशी सुपुष्य विष्णुव्रत एक मासमे समाप्त कए कैलाशमे गौरी-महादेव रमण करए लगलाह। विष्णु तपस्वीक भेष बनाए अएलाह आऽ भूखसँ प्राण रक्षाक गप कहलन्हि। ओछाओनपर अंश खसि पड़ल आऽ गणेशक जन्म भए गेल। समारोहमे सभ अएलाह, शनिकेँ गौरी देखए लेल कहलन्हि, मुदा हुनका देखलासँ गणेशक गरदनि कटि कए खसि पड़ल। विष्णु एकटा हाथीक गरदनि काटि लगा देलन्हि आऽ अमृत छींटि जिआ देलन्हि। गणेशक विवाह दक्षप्रजापतिक बेटी पुष्टिसँ भेलन्हि।
गौरीक नागदन्त कथा-हिमालयक आऽ मनाइनक चारिम बेटी गौरीक विवाह महादेवसँ भेल। महादेव भाभट पसारि फेर हटा लेलनि।बेटी-जमाएकेँ पुष्ट भार साँठि बिदा कएलन्हि, से सठबे नहि करन्हि। भड़कनि छुलाहि जखन धुरखुर सटि ठाढ़ भेल, तखन सभटा भार बिलाएल। एकबेर गौरी कहलन्हि जे सभक ननदि अबैत छैक, भागिन अबैत छैक। महादेव बहिन अशावरीकेँ बजेलन्हि। हुनका बेमाय फाटल छलन्हि, बेमायमे गौरीकेँ नुका लेलन्हि। गौरी कानथि तँ क्यो सुनबे नहि करन्हि। म्हादेव पुछाड़ि कएलन्हि तँ ओऽ पैर झाड़लन्हि। गौरी भटसँ खसलीह। तहिना ननदि लेल माँछ रान्हलन्हि। सभटा माँछ ननदि खाऽ गेलखिन्ह। गौरी अकछ भए ननदिकेँ बिदा कएलन्हि। गौरी गंगा जल भरए गेलीह तँ पुरबा आऽ पछबा दुनू भागिन जोरसँ बहए लागल। गौरी हाथ जोड़ि हँसी बन्न करए लेल कहलन्हि।
गौरी छिनारि/चोरनी- गौरी कहलन्हि जे छिनारिकेँ माथपर सिंह आऽ चोरनीकेँ नाङरि दए दिऔक। महादेव तथास्तु कहलन्हि। गौरी माछ आनए गेलीह तँ धारक कातमे महादेव भेष बदलि माँछ बेचबाक लेल ठाढ़ भए गेलाह। गौरीकेँ माँछ बेचबासँ मना कए देलन्हि, कहलन्हि जे हँसी-ठट्ठा करब तखने हम अहाँकेँ माँछ देब। गौरीकेँ महादेव लेल माँछ लेब जरूरी छलन्हि से ओऽ हँसी कए माछ आनि, रान्हि महादेवकेँ खोआबए बैसलीह तँ माथपर सिंघ उगि गेलन्हि। दोसर दिन महादेव गौरीकेँ जल्दीसँ खेनाइ बनाबए लेल कहलन्हि, तखने गौरीकेँ दीर्घशंका लागि गेलन्हि। ओऽ जखन दीर्घशंका कए ओकरा पथियासँ झाँपि देलखिन्ह। जखन महादेव ओम्हर अएलाह आऽ पुछलखिन्ह तँ ओऽ लजा गेलीह आऽ गप चोरा लेलन्हि। जखन महादेवकेँ ई कहलन्हि तँ हुनका नाङरि भए गेलन्हि। गौरी छिनारि आऽ चोरनीक चेन्ह मेटएबाक अनुरोध कएलन्हि। तहियासँ ई चेन्ह मेटा गेल।
एगारहम दिनुका कथा
गौरीसँ छोट आऽ हिमालयक पाँचम बेटी संध्यासँ विवाहक लेल महादेव चोरा कए चलि गेलाह। गौरीकँ दहो-बहो नोर चुबए लगलन्हि। घामे-पसीने भए गेलीह। देहसँ मैल छुटए लगलन्हि तकरा ओऽ जमा केलन्हि आऽ साँप बनाए पथपर छोड़ि देलन्हि। महादेव जखन संध्याक संग विवाह कए अएलाह तखन ओहि साँपमे प्राण दए देलन्हि। गौरीकेँ कहलन्हि जे ई साँप, लीली, अहाँक बेटी छी आऽ एकरासँ खेलएबाक लेल संध्याकेँ अनने छी। गौरी भभा कए हँसि देलन्हि।
नाहर राजा आऽ ताँती रनिक सए बेटामे सभसँ पैघ् बेटा बैरसी महादेव लग नोकरी करए लेल गेलाह। महादेव हुनका कहलखिन्ह जे लीलीकेँ धर्मकुण्डमे स्नान कराए दियौन्ह आऽ सोहागकुण्डमे औँठा डुबा दियौन्ह। मुदा ओऽ उलटा कए देलन्हि। सोहाकुण्डमे डुबलाक कारण सोहाग बड़ पैघ भेलन्हि। मुदा धर्मकुण्डमे मात्र औँठा डुबलन्हि से ओकर लेशमात्र रहलन्हि। से ओऽ बेरसीसँ विवाह करबाक गप कहलन्हि आऽ हुनकेसँ हुनकर विवाह भेल।
रवि दिनुका पतिव्रता सुकन्याक कथा
एकटा राजा- आऽ चरिटा हुनकर रानी छलन्हि। छोटकी रानीटासँ एकटा बचिया सुकन्या भेलन्हि। एक दिन राजा सुकन्या संगे टहलैत छलाह तँ सुकन्या एकटा दिबड़ाक भीड़ देखलन्हि। ओहिमे दूटा चमकैत वस्तु सेहो छल। ओऽ ओहिमे कटकीसँ भूड़ करए चाहलन्हि, तँ ओहिमेसँ शोनित बहार भए गेल आऽ चीत्कार उठल। एकटा मुनि तपस्या कए रहल छलाह आऽ हुनकर दुनू आँखि फूटि गेल छलन्हि। राजा हाथ जोड़ि क्षमा माँगलन्हि तँ ओऽ सुकन्याकेँ सेवाक लेल माँगि लेलन्हि। राजा कुमोनसँ सुकन्याक विवाह ओहि बूढ़ ऋषिसँ करबाए देलन्हि। फेर एक दिन अश्विनीकुमार सुकन्याकेँ भेटलखिन्ह आऽ हुनका लोकनिक संग पतिकेँ गंगा स्नान करेबाक लेल कहलखिन्ह। जखने तीनू गोटे स्नान कए निकललाह तँ एके रंग-रूपक युवा आँखि सहित बाहर आबि गेलाह। आब सुकन्या हुनका चिन्हतथि कोना। तखने ओऽ देखलन्हि जे दुनू देवताक पिपनी तँ खसिते नहि छन्हि से ओऽ अपन पतिकेँ चीन्हि गेलीह। राजा बेटी-जमाएक खुशीमे भोज देलखिन्ह। देवता सभ सेहो अएलाह मुदा देवता सभ श्वनेकुमारकेँ पाँतीमे बैसि कए खाए नहि देमए चाहैत छलाह मुदा राजाक कहलापर हुनका सभकेँ एके पाँतीमे बैसए देलखिन्ह।
बारहम दिनुका कथा
एकटा ब्राह्मणीक सात टा बेटा छलन्हि। छोटकी पुतोहु गरीब घरक छलीह से ससु-ससुर नहि मानैत छलन्हि। हुनका गर्भ भेलन्हि तँ खीर पूरी खएबाक इच्छा पतिकेँ कहलखिन्ह। पति कहलखिन्ह जे माय हम खेत जाइत छी हमर पनपिआइमे आइ खीर-पूरी कनिआक हाथे पठा दिअ। मायकें बुझेलन्हि जे हो नञि हो, ई अपन कनिआकेँ खीर-पूरी खुआओत। से ओऽ पुतोहुक जीहपर लिखि कहलन्हि, जे घुरि कए आबी तँ ई लिखल रहबाक चाही। पुतोहु खीर-पूरी लए खेत पहुँचलीह तँ पति आधा-आधा खाए लेल कहलखिन्ह। मुदा ऒऽ जीह देखा देलखिन्ह। तखन ओऽ पीपरक धोधरिमे खीर-पूरी राखि कहलन्हि जे जाऊ, मायकेँ जीह देखा कए घुर्रि आऊ। जखन ओऽ घुरलीह तँ ओहि धोधरिक बीहड़िमे रहएबला बासुकी साँपक कनिआ, जे गर्भवती छलीह से सभटा खीर-पूरी खाऽ गेल छलीह। ओहि सापिनकेँ बाल आऽ बसन्त दूटा पोआ भेलैक। एक दिन चरबाहा सभ ओकरासभकेँ मारए लेल दौगल तँ छोटकी पुतोहू ओकरा बचेलक। फेर एकर उत्तरमे बाल-बसन्त हुनका वर मँगबाक लेल कहलखिन्ह। पुतोहू वर मँगलन्हि जे एहन कए दिअ जे हमरो नैहरक आस रहए। सैह भेल। बाल-बसन्त विदागरी करेबाक लेल पहुंचि गेलाह मनुष्यरूप धारण कए। सासुरमे बाल-बसन्त रूपमे परिचए दए कहलन्हि जे हमरा सभक जन्म बहिनक द्विरागमनक बाद भेल छल। बिदागरी कराए रस्तामे बीहरिमे पैसि कए जे निकललाह तँ पैघ घर आबि गेल। बासुकीनि स्वागत कए साँझमे सुआसिनक काज साँझमे दीअठिपर दीप जरेनाइ अछि- से कहलन्हि। बासुकीनागक फनपर ओऽ दीप जरबथि तँ ओऽ खौँझाकए पत्नीकेँ कहलन्हि जे एकरा हम डसि लेब। पत्नी मना कएलन्हि जे अजश होएत से बिदा करए दिअ। ससुर चलि जाएत तँ जे मोन होए से करब। बसुकिनी नूआ-लहठी दए बिदा करैत काल धरि ई केलन्हि जे साँप रक्षकमंत्र कनिआकेँ सिखा कए बाल-बसन्तक संग बिदा कए देलन्हि। कहलन्हि जे ई मंत्र सूतएकाल पढ़ि सूतब।
दीप-दीपहरा आगू हरा मोती मानिक भरू धरा।
नाग बड़थु, नागिन बढ़थु, पाँचो बहिन, विषहरा बढ़थु।
बाल बसन्त भैय्या बढ़थु, डाढ़ि-खोढ़ि मौसी बढ़थु।
आशावरी पीसी बढ़थु, खोना-मोना मामा बढ़थु।
राही शब्द लए सुती, काँसा शब्द लए उठी।
होइत प्रात सोना कटोरामे दूध-भात खाइ।
साँझ सुती, प्रात उठी, पटोर पहिरी कचोर ओढ़ी।
ब्रह्माक देल कोदारि, विष्णुक चाँछल बाट।
भाग-भाग रे कीड़ा-मकोड़ा, ताहि बाटे आओत।
ईश्वर महादेव, पड़ए गरुड़केँ ठाठ।
आस्तीक, आस्तीक, आस्तीक।
बासुकी डसए लए आबथि मुदा ई मंत्र सुनि घुरि जाथि। चारिमदिन सासुकेँ डसि तीन बेर नाङरि पटकि घर सोना-चानीसँ भरि देलखिन्ह।
गोसाउनिक कथा- मधस्थ राजाक एकसए एक बेटीक विवाह नाहर राजाक एकसए एक बेटासँ भेलन्हि।सभसँ पैघ भाए बैरसीक विवाह सभसँ पैघ कान्या गोसाउनीसँ भेलन्हि।विवाहकालमे बैरसीक पागसँ पहिल कनिआ महादेवक पुत्री लीली खसि पड़लन्हि। लीली लाबा बिछि खए लागलि।गोसाउनिक पिता मधस्थ सरापलन्हि जे बैरसी डेग पाछाँ पानक बिड़िया खएताह आऽ कोश पाछाँ तिरियासँ गप करताह तँ जीताह नहि तँ मरि जएताह। मुदा बैरसी लीलीकेँ मानथि। सासुरमे गोसाउनि अपन व्यथा दिअर चनाइकेँ कहलन्हि। ओऽ भाइकेँ कहलन्हि जे बाहर घुमि फिरि आऊ। तँ बैरसी ससुरक सरापक कथा कहलन्हि। मुदा चनाइ सभटा व्यवस्था कए भौजीकेँ कहलन्हि जे हम पाँच्-पाँच कोसपर ठरबाक व्यवस्था करब अहाँ भायसँगे भेष बदलि रहू आऽ संगमे पासाक गोटी लए लिअ आऽ तकरा प्रमाण रूपमे गाड़ैत जाएब। सैह भेल। पाँच विश्रामक बाद जखन सभ घुरि अएलाह, तखन गोसाउनिकेँ ओधु, कछु, महानाग, श्रीनाग, आऽ नग्नश्री नमक पाँचटा पुत्र भेलन्हि। लीली बैरसीकेँ कहलन्हि जे ई चनाइक सन्तान छी। मुदा गोसाउनि पासाक गोटी देखेलन्हि। तखन बैरसी लीलीकेँ मालभोग चौर आऽ खेड़हीक दालि आऽ गोसाउनिकेँ लोहाक चाउर आऽ पाथरक दालि सिद्ध करए कहलन्हि। मुदा तैयो लीली बुते सिद्ध नञि कएल भेलन्हि, मुदा गोसाउनि सुसिद्ध कए देलन्हि। ई देखि कए गोसाउनिक शरीर गौरवे फाटि गेलन्हि।
तेरहम दिनुका कथा
राजा श्रीकरक कन्याक टीपणिमे छाती लात, झोँटा हाथ आऽ सौतिनक पोखड़िमे अढ़ाइ झाक माटि उघब लिखल छल। हुनकर मुइलाक बाद हुनकर बेटा चन्द्रकर जंगलमे एकटा सोन्हि बना कए एकटा चेरीसंगमे दए राजकुमारीकेँ ओतए राखि देलन्हि। जंगलमे सुवर्ण राजाकेँ ओऽ भेँट भेलीह तँ दुनू गोटे जाए लगलाह तँ राजकुमारी साओन सूदि तृतियाकेँ मधुश्रावणी पाबनिक लेल सासुरक अन्न खएबाक आऽ वस्त्र पहिरबाक प्रथाक मोन पाड़ि कहलन्हि जे ई दुनू वस्तु अवश्य पठायब। राजा राज्य जाए कारीगरकेँ वस्त्रलेल कहलन्हि तँ बड़की रानी सुनि लेलन्हि आऽ वस्त्रमे छाती-लात आऽ झोँटा हाथ लिखि देबाक लेल कहलन्हि। कौआकेँ जखन ई वस्त्र पहुँचेबाक भार राज देलन्हि तँ ओऽ रस्तामे कतहु भोज-भात खए लागल आऽ सनेस पहुँचेनाइ बिसरि गेल। राजा सेहो सभटा बिसरि गेलाह। मधुश्रावणी दिन राजकुमारी गौरीक पूजन उज्जर चानन-फूलसँ कएलन्हि आऽ कहलन्हि जे जहिया राजा भेँटा होथि तहिआ हम बौक भए जाइ। जखन चन्द्रकरकेँ पता चलल जे राजकुमारी विवाह कए लेलन्हि तँ ओऽ खरचा बन्द कए देलन्हि। आब दुनू गोटे राजकुमारी अऽ चेरी सुवर्ण राजाक बड़की रानी द्वारा खुनाओल जाए रहल पोखड़िमे माटि उघए लगलीह। सुवर्ण एक दिन हिनका लोकनिकेँ देखलखिन्ह तँ हुनका सभटा मोन पड़ि गेलन्हि। ओऽ हुनका राज्य लए अनलन्हि। मुदा राजकुमारी बजबे नहि करथि। चेरी सभटा गप बुझेलन्हि तँ राजा कहलन्हि जे ई कौआक गलती अछि। तखन रानी अगिला मधुश्रावणीमे लाल चाननसँ गौर पुजलन्हि आऽ हुनकर बकार घुरि गेलन्हि आऽ सुखसँ जीवन बिताबए लगलीह।
श्रीगणेशजी मधुश्रावणी दिन मए गौरीसँ कहलन्हि जे आइ हम सोहाग मथब आऽ बाँटब। धान-धन्य, काठक तामा, नीम बेल आऽ आमक काठीसँ ओऽ सोहाग मथि सभकेँ बँटलन्हि।
साभार: विदेह : मैथिलीक पहिल इ’ पत्रिका


c: text/html

text:
यूहन्नाक दोसर पत्र
1
1 ई पत्र हम, “धर्मवृद्ध”, परमेश्वर द्वारा चुनल महिला और हुनकर सन्तान सभ केँ लिखि रहल छी, जिनका सभ सँ हम सत्यक कारणेँ प्रेम करैत छी, और प्रेम हमहींटा नहि, बल्कि ओ सभ लोक सेहो करैत अछि जे सत्य केँ जनैत अछि। 2 ई प्रेम ओहि सत्य पर आधारित अछि जे अपना सभ मे रहैत अछि और अपना सभक संग अनन्त काल तक रहत। 3 परमेश्वर पिताक दिस सँ, और पिताक पुत्र यीशु मसीहक दिस सँ, प्रेम और सत्यक संग कृपा, दया और शान्ति अपना सभ पर बनल रहत।
4 ई देखि हमरा बड्ड आनन्द भेल जे अहाँक किछु सन्तान सत्यक मार्ग पर चलि रहल अछि, जेना पिता अपना सभ केँ आज्ञा देलनि। 5 आब, बहिनजी, हम अहाँ केँ कोनो नव आज्ञा नहि लिखि रहल छी; ई अपना सभ केँ शुरुए सँ भेटल अछि—हम विनती करैत छी जे एक-दोसर सँ प्रेम करी। 6 प्रेमक अर्थ ई भेल जे पिताक आज्ञाक अनुसार चली। हुनकर आज्ञा, जे अहाँ सभ शुरू सँ सुनने छी से ई अछि जे, प्रेमक मार्ग पर चलू।
झुट्ठा-शिक्षक सभ केँ कोनो तरहक सहयोग नहि करू
7
संसार मे बहुतो बहकाबऽ वला झुट्ठा-शिक्षक बहरायल अछि जे नहि मानैत अछि जे यीशु मसीह मनुष्य बनि कऽ अयलाह। एहन व्यक्ति धोखा देबऽ वला और “मसीह-विरोधी” अछि। 8
सावधान रहू—एना नहि होअय जे, जाहि बातक लेल अहाँ सभ*
परिश्रम कयलहुँ तकरा गमा दी, बल्कि एना होअय जे अहाँ सभ केँ ओहि परिश्रमक पूरा पुरस्कार भेटय। 9
जे केओ मसीहक शिक्षा मे बनल नहि रहैत अछि, बल्कि ताहि सँ अलग बात मानि कऽ ओहि सँ “आगाँ” भगैत अछि, से परमेश्वर सँ वंचित अछि। जे केओ मसीहक शिक्षा मे रहैत अछि, तकरा लग पिता और पुत्र दूनू छथिन। 10
जँ अहाँ सभक ओहिठाम ओहन व्यक्ति आबय जे एहि सँ अलग शिक्षा दैत अछि तँ ओकरा अपना घर मे टपऽ नहि दिअ, आ ने ओकरा कुशलताक कामना करिऔक। 11
कारण, जे ओकरा कुशलताक कामना करैत अछि, से ओकर दुष्ट काज मे सहभागी बनैत अछि।
12 अहाँ सभ केँ बहुत किछु कहबाक अछि, मुदा से सभ हम चिट्ठी मे नहि लिखऽ चाहैत छी। आशा अछि जे अहाँ सभ लग आबि आमने-सामने बात करब, जाहि सँ अपना सभक आनन्द पूर्ण होअय।
13 परमेश्वरक चुनल अहाँक बहिनक सन्तान सभ अहाँ केँ नमस्कार कहैत अछि।

robotstxt: allowed

filter: keep


text:
हैदराबाद: साहित्यिक संस्था 'देसिल बयना'क मासिक बैसार रविदिन 8 फरवरी क' स्थानीय बी.एच.ई.एल. परिसर स्थित शम्भुनाथ झाजीक आवास पर भेल. बैसार मे सर्वप्रथम मोहन मुरारी झा जयपुर लिटरेरी फेस्टिवल मे भेल अपन अनुभव सबहक संग साझा केलनि. तदोपरांत कविता पाठक सत्र भेल.
मोहन मुरारी झा 'छोट-छोट बात', शम्भुनाथ झा 'देखल हम नेताके आचार', चंद्रमोहन कर्ण ' तेल ओ गैस संरक्षण', ज्योतिप्रकाश लाल 'होली एलै' आ मनोज शाण्डिल्य अपन तीन गोट कविता 'मुक्ति', 'स्वप्नलोक' आ 'लोथरा'क पाठ केलनि. तदोपरान्त संस्थाक अध्यक्ष चंद्रमोहन कर्ण ऊर्जा संरक्षण पर एक ज्ञानवर्धक व्याख्या प्रस्तुत केलनि. अंत मे हैदराबाद विश्विद्यालयक शोधार्थी कुमार सौरभ पृथक मिथिला राज्यक विमर्श प्रारम्भ केलनि जाहि मे सब उपस्थित सदस्य अपन-अपन विचार रखलनि.
सर्वसम्मति सँ पृथक राज्यक गठनक अनुमोदन कएल गेल आ इहो सर्वमान्य भेल जे एहि मादे आन्दोलनकेँ मिथिलाक जनगणक संग जोड़ब आ जमीनी स्तर पर एखन बहुत काज होएब आवश्यक अछि जाहि मे प्रवासी मैथिलक भूमिका महत्वपूर्ण रहत. उपरोक्त सदस्य सबहक अतिरिक्त चंद्रशेखर झा, मनोज कुमार झा, जयचंद झा आ सुमन प्रकाश मिश्र सेहो गोष्ठी मे उपस्थित छलाह.
(रिपोर्ट : मिथिमीडिया ब्यूरो)
Tags: हालचाल हालचाल : एहिपार


text: पटना। पटना मे गंगा क डेल्टा पर तैयार भ रहल अछि पार्क आ फूड प्लाजा। संगहि एहि ठाम बोटिंग आ अन्य जलक्रीड़ा क मजा सेहो भेटत। पर्यटन विभाग गंगा नदी मे सैर करेबाक संग-संग गांधीघाट क सामने डेल्टा पर पर्यटक क कए आकर्षित करबा लेल विशेष व्यवस्था करि रहल अछि। 26 जनवरीक बाद इ सुविधा लोक कए उपलब्ध भ जाएत। जिलाधिकारी विभाग कए अनापत्ति प्रमाणपत्र द चुकल छथि। डेल्टा कए अस्थायी पर्यटक स्थल क रूप मे विकसित करबाक एहि योजना कए पूरा करबा मे पर्यटन विभाग जोर शोर स जुटल अछि। पर्यटन विभाग काली घाट क सामने क डेल्टा पर अस्थायी रूप स फूड प्लाजा, चिल्ड्रेन पार्क आ बोटिंग क विशेष व्यवस्था करि रहल अछि। एहि मे गंगा नदी क स्वच्छता क विशेष ख्याल राखल जा रहल अछि, संगहि एकरा इको फ्रेंडली बनाउल जा रहल अछि। एहि योजना क व्यवस्था बिहार राज्य पर्यटन विकास निगम क जिम्मा मे अछि। पर्यटन निदेशक विनय कुमार क दावा अछि जे इ विश्वस्तरीय पर्यटन क्षेत्र बनत। संगहि बिहारक लोक कए एकटा नव तरहक पर्यटन स्थल भेटत। ओ कहला जे सूर्यास्त भेला पर एहि पार्क कए बंद करि देल जाएत।


text:
अपने क' बता दी कि मौजूदा उपराष्ट्रपति हामिद अंसारी के कार्यकाल 10 अगस्त क' समाप्त भ' रहल अछि, ओ दुइ बेरसँ एहि पद पर छथि।
गौरतलब अछि कि राज्यसभा आओर लोकसभा के निर्वाचित आओर नामांकित सदस्य उपराष्ट्रपति केर चुनाव करैत अछि। उपराष्ट्रपति राज्यसभा के पहिल सभापति सेहो होएत छथि, एहि समय दुनू सदन के कुल सदस्यक संख्या 790 अछि मुदा किछु सीट खाली अछि।
उम्मीदवार क' बतौर ज़मानत 15 हज़ार टका जमा करे पड़ैत छन्हि। उपराष्ट्रपति चुनाव लड़बाक लेल उम्मीदवारक उम्र 35 बरख होयबाक चाही आओर ओ केंद्र वा राज्य सरकार के कुनूभि पद पर नहि होएबाक चाही।
अपने क' बता दी कि राष्ट्रपति चुनाव ल'के देश म' हलचल मचल अछि। सत्ताधारी दल दिससँ बिहार के पूर्व राज्यपाल रामनाथ कोविंदो क' मैदान म' उतारल गेल अछि जखनकि विपक्ष दल पूर्व लोकसभा अध्यक्ष मीरा कुमार क' अपन उम्मीदवार बनेना अछि। दुनू नेता अपन नामांकन करा चुकल छथि आओर सगर देश म' प्रचार क' रहल छथि। 17 जुलाई सोम दिन राष्ट्रपति पदक लेल वोट खसाओल जायत आओर 20 जुलाई क' मतगणना होयत।


text:
प्रश्न
क्षमा भेटत? हमरा परमेश्वर स’ क्षमा केना भेट सकैत अछि?
उत्तर
एक्ट 13:38 कहैत अछि, "हे भाई, हम अहॉ सभके बुझब’ चाहैत छी जे यीशु के द्वारा अहॉ सभ के पापक क्षमा कएल जाइत अछि।"
ई क्षमा की छै आ किएक हमरा एकर जरूरत अछि ?
"क्षमा" शब्दक अर्थ होइत छै सिलेट के साफ केनाई/बिसैर गेनाई/कर्जा माफ केनाइ। जखन हम किछु गलती करैत छी त’ हमरा सभके संबंध फेर स’ बनाबक लेल माफीक आवश्यक्ता होइत अछि। माफी एहि दुआरे नहि देल जाइत छै जे कि ओ ओकर हकदार होइत अछि। कियो भी व्यक्ति माफीक हकदार नहि होइत अछि। ई त’ एकटा प्रेमक, दयाक आओर किरपाक कृत्य अछि। माफी एकटा एहन निर्णय अछि जे दोसर व्यक्ति अहॉ के वास्ते जे किछु अशोभनीय केलैथे हुनका विरूद्ध अहाँ अपना मोनमे किछुटा नहि राखब।
बाइबिल हमरा सभ के कहैत अछि जे हमरा सभके परमेश्वर स’ माफीक आवश्यक्ता अछि। हम सभगोटे पाप कएने छी। इक्लेसिएस्टर 7:20 कहैत अछि, "पृथ्वी पर कियो सुच्चा मनुख नहि अछि जे सदिखन ठीके काज कएने हुए आओर कोनो पाप नहि कएने हुए।" 1 जॉन 18 कहैत अछि, "जँ हम पाप विहीन होबाक दावा करैत छी, त’ हम अपने आप के ठकैत छी आओर हमरा भीतर सत्य नामक कोनो चीज नहि अछि।" सभ पाप परमेश्वरक प्रति विद्रोह अछि (साल्म 51:4)। ताहि कारण हमरा सभके परमेश्वर सँ माफीक आवश्यक्ता अछि। यदि हमरा सभक पाप के माफी नहि भेटैत अछि त’ हमरा सभके अपन पापक फल स्वरूप अनन्त कष्ट सहय पड़त (मैथ्यू 25:46; जॉन 3:36)।
क्षमा-हमरा कोना भेटि सकैत अछि?
शुकर अछि जे परमेश्वर दयावान आओर प्यार करए वला छथि - हमरा सभक पापके क्षमा करए लए बेताब छथि! 2 पीटर 3:9 कहैत अछि, "...ओ अहॉ सभ लय धैर्यवान छथि, ककरो मारय नहि चाहैत छथि मुदा सभके पछताबा होयबाक चाही।" परमेश्वर हमरा सभ के माफ करय चाहैत छथि, तेँ ओ हमरा सभके माफी दैत छथि।
हमरा सभक पापक मात्र एकहि टा दण्ड अछि - मृत्यु। रोमन 6:23 के पहिल आधामे कहत गेल अछि, "पापक फल मृत्यु होइत छै..." पार्थिव मृत्यु वैह अछि जे हम अपन पाप सँ अर्जित कएने छी। अपन पूरा योजना बना क’ परमेश्वर एकटा आदमी - यीशु, बनलाह (जॉन 1:1,14)। जाहि दण्ड - मृत्यु, के भागी हम सभ छी, वैह दण्ड ल’ क’ यीशु शूली पर मरि गेलाह। 2 कोरिन्थियन्स 5:21 हमरा सभके बुझबैत अछि, "यीशु पापी नहि छलाह, परमेश्वर हमारा सभके लेल हुनका पापी बनाओलखिन्ह, जाइ स’ कि हम सभ परमेश्वरक के प्रति नेक बनी।" जाहि पाप के भागी हम सभ छी ओकर फल लय क’ यीशु शूली पर मरि गेलाह! परमेश्वरक मुताबिक यीशु के मृत्यु सम्पूर्ण पृथ्वी के पापक माफी अछि। 1 जॉन 2:2 कहैत अछि, "ओ हमर सभक पापक प्रायष्चित के बलिदान छथि, आओर सिर्फ हमर सभक पापक नहि बल्कि समूचा पृथ्वी के पापक बलिदान छथि। यीशु पाप और मृत्यु पर विजय प्राप्त करैत अपन मृत्यु पर स’ जीव उठलाह (1 कोरिन्थियन्स 15:1-28)। परमेश्वरक प्रशंसा करू, यीशु के मृत्यु आओर , रोमन 6:23 के बाद वला आधा भाग सत्य अछि, जाहिमे लिखल अछि "... हमर परमेश्वर यीशु के द्वारा भगवानक उपहार अनन्त जीवन अछि।" कि अहॉ सभ अपन पापक मुक्ति चाहैत छी? कि अहॉ सभ के अपराधबोध भऽ रहल अछि जे अहॉ सभ आगू नहि बढ़ि सकैत छी? जँ अहॉ सभ अपन रक्षक रूपमे यीशुमे विश्वास राखब तऽ अहॉ सभहक पापक मुक्ति संभव अछि। इफेसियन्स 1:7 मे कहल गेल अछि जे परमेश्वरक किरपा सऽ हुनकर सोनित स’ हमरा सभके छुटकारा भेटल, पाप स’ मुक्ति भेटल। हमरा सभ के लेल यीशु हमर सभक कर्जा चुकौलाह, एहि दुआरे हमरा सभके मुक्ति भेटि सकैत अछि। अहॉ सभके यैह करबाक अछि जे एहि पर विश्वास राखैत जे यीशु अहॉक मुक्ति के एवज मे मरलाह, ई बात परमेश्वर के कहियौन - आओर ओ अहॉ सभके मुक्त कए देताह! जॉन 3:16-17 मे इएह बहुत नीक संवाद छै जे परमेश्वर के ई दुनिया एतेक प्रियगर छन्हि जे ओ अपन एकलौता बेटा के दए देलैथि जे जकरा किनको हुनका मे विश्वास छन्हि ओ मरताह नहि बल्कि हुनका अनन्त जीवन भेटत। परमेश्वरक लेल ओ अपन बेटा के एहि दुनियामे ई दुआरे नहि पठौलन्हि जे ओ ककरो निन्दा करथि बल्कि हुनका द्वारा दुनिया के रक्षाक लेल पठौलन्हि।"
मुक्ति – की ई वास्तव मे बहुत आसान अछि?
हॉ, ई बहुत आसान अछि! अहॉ मुक्ति परमेश्वर स’ मुक्ति अर्जित नहि कए सकैत छी। अहॉ परमेश्वर स’ मुक्तिक लेल भुगतान नहि कए सकैत छी। परमेश्वरक दया आओर कृपा सँ अहॉ सिर्फ अपन विश्वास मात्र सँ ई पाबि सकैत छी। यदि अहॉ अपन रक्षक के रूप मे यीशु के पाबए चाहैत छी आओर परमेश्वर स’ मुक्ति चाहैत छी तऽ एतय एक टा प्रार्थना अछि जे अहॉ क’ कयल करू । ई प्रार्थना मात्र परमेश्वरमे विश्वास जतयबक आओर माफीक लेल हुनका धन्यवाद देबाक एकटा बाट अछि। "हे परमेश्वर, हम जनैत छी जे हम अहॉक पापी छी आओर हम सजा के पात्र छी। मुदा, हमर पापक सजा यीशु पाबि चुकल छथि, ताहि दुआरे यीशु मे विश्वास रखबाक कारणे हमरा मुक्त कएल जा सकैत अछि। मुक्ति हेतु हमरा अहॉ पर विश्वास अछि। मुक्ति आओर कृपाक लेल अहॉक धन्यवाद् आमीन!"
अहॉ एखन धरि जे पढ़लऊ ओहि स’ यीशु के बारेमे कोनो निर्णय लेलहु वाकि नहि? जँ हाँ, त’ कृपा कए क’ "हम आई यीशु के स्वीकार कए लेलहुँ" बटन के दबाउ।
English
क्षमा भेटत? हमरा परमेश्वर स’ क्षमा केना भेट सकैत अछि?


text:
उल्लेखनीय अछि कि मुलायम आर लालू परिवार म' घनिष्ठ रिश्ता अछि। हुनक बेटी राज लक्ष्मी समाजवादी पार्टी केर मुखिया मुलायम सिंह केँ पौत्र तेज प्रताप सिंह यादव के ब्याही छथि। गत माह हुनका पुत्ररत्न केर प्राप्ति भेल छैन्ह।
कैल्ह रविवार दिन संवादाता सभ जखन राबड़ी देवी सँ बात करे चाहलनि तेँ राबड़ी देवी पहिने इंकार क' देलीह मुदा मीडियाकर्मि सभक जिद केला पर राबड़ी देवी कहली कि समाजवादी पार्टी म' जे किछ भ' रहल अछि, बहुत दुखद अछि। परिवारक कलह जल्दिये ख़त्म होबाक चाही।
गौरतलब अछि कि उत्तर प्रदेश विधानसभा चुनाव म' राजद सुप्रीमो लालू प्रसाद यादव के सपा केर पक्ष म' करीब 100 रैलि क' संबोधित करबाक कार्यक्रम अछि, राजद के सूत्रक मुताबिक़ सपा म' मचल घमासान सँ लालू प्रसाद बहुत तनाव म' छैथ आर ओ लगातार फोन केर माध्यम सँ सपा प्रमुख मुलायम सिंह यादव केर सम्पर्क म' छैथ।


text:
मलप्पुरम
पूर्वमे नीलगिरी कs पहाड़िसभ, पश्चिममे अरब सागर आर दक्षिणमे पालक्काड एवं तृश्शूर जिले सं घिरल मलप्पुरम (मलयालम:മലപ്പുറം, मलप्पुऱम्) कोषिक्कोड सं ५० किमी. दक्षिण पूर्वमे स्थित अछि। इ मलप्पुरम जिला कs मुख्यालय छी। मलप्पुरम कs १९६९ मे कालीकट आ पलक्कड सं अलग करिके बनाएल गेल छल। चेलियार, काडलकुंडी आर भरतपुजा नामक तीन महान नदिसभ अही ठाम सं बहति अछि। इन्डो-यूरोपियन शैलीमे बनल अनेक ऐतिहासिक इमारसभ अखन धरि सहो देखाल जा सकैत अछि।
प्रमुक आकर्षण[सम्पादन करी]
तिरूमनधनकुन्नू मन्दिर[सम्पादन करी]
देवी दुर्गा को समर्पित यह मन्दिर एक पहाड़ी कs चोटी पर बनाओल गेल अछि आर एक बहुत ही अनोखा किवदंती इ मन्दिर कs उत्पत्तिसं जुड़ल अछि। मानल जाइत अछि कि चेरूमा जातिक एक महिला गाछ कs ड़ारि काटि रहल छलि। जखन ही ओ पहाड़ी कs चट्टानसं चाकू पर धार लगाबs शुरू केलक तs चट्टानसं रक्त (खुन्) निकलs लगल। इ खबर नगरमे आगिक तरहसं फैलि गेल आ शीघ्र अही स्थान पर इ मन्दिर बनाओल गेल छल।
पुथंगड़ी मस्जिद[सम्पादन करी]
इ मस्जिद कालाथुर रोड़ पर स्थित अंगदीपुरमसं १ मीलक दूरी पर अछि। इ मस्जिद मोप्पिला परिवार द्वारा बनाएल गेल छल । अही ठामके स्थानीय शासक वल्लानुवद द्वारा १० मोप्पिला परिवारसभ कs अही जगह बैसकs निमंत्रण देल गेल छल । मोप्पिला परिवारसभ द्वारा सर्वप्रथम अही ठाम इ मस्जिदक निर्माण कराओल गेल।
मंजेरी[सम्पादन करी]
कोट्टाकल[सम्पादन करी]
आर्य वैद्यशाला[सम्पादन करी]
कोन्डोती[सम्पादन करी]
कादालुंडी बर्ड सेन्चुरी[सम्पादन करी]
फोटोसभ[सम्पादन करी]
- Malappuram Kottakkunnu.jpg
Malappuram Kottakkunnu
आवागमन[सम्पादन करी]
- वायु मार्ग
- रेल मार्ग
- सड़क मार्ग
बाह्य जडीसभ[सम्पादन करी]
सन्दर्भ सामग्रीसभ[सम्पादन करी]
12. S. Rajendu - History of Valluvanad (Malayalam) - from pre-historic times to A.D. 1792 - Perintalmanna - 2012


text:
एहिमे जिला सचिव बैद्यनाथ यादव, माले राज्य कमिटी सदस्य अभिषेक कुमार, जिला कमिटी के वरिष्ठ सदस्य आरके सहनी, लक्ष्मी पासवान,इंसाफ मंच के नेयाज अहमद, सादिक भारती,प्रो कल्याण भारती,देवेन्द्र कुमार, एक्टू के रामनारयण पासवान, ऐपवा केर शनिचरी देवी, रानी शर्मा, प्रिन्स कुमार कर्ण, रंजीत राम व अभकिसान महासभा के प्रवीण यादव मुख्य रूप से मार्च केर नेतृत्व केलन्हि।
जता प्रतिवाद मार्च मे अररिया हत्याकांड के जिम्मेवार हत्यारा सभक गिरफ्तारी व भरगामा थानाध्यक्ष क' बर्खास्त करबाक, भूमि सुधार आयोग केर सिफारिश क' लागू करबाक मांग प्रतिवाद सभा केर अध्यक्षता करैत सदीक भारती केलन्हि। ओतहि माले जिला सचिव बैद्यनाथ यादव कहलनि कि सामाजिक न्याय केर नीतीश - लालू के राज मे लगातार दलित - गरीब - अल्पसंख्यक सभक हत्या भ' रहल अछि। जाहिक लेल बिहार सरकार जिम्मेवार अछि। मार्च मे आइसा के संदीप चौधरी, इनौस गजेन्द्र शर्मा, शनिचरी देवी, उमेश साह, हीरा पासवान, हरि पासवान, सावित्री देवी आदि मौजूद छला।


text:
इंदिरा गांधी राष्ट्रीय खुला विश्वविद्यालय ...इग्नू केर सत्रांत परीक्षा 1 दिसंबर सं शुरू भs रहल अछि. परीक्षा मे कुल 2 लाख 73 हजार 890 छात्र शामिल होताह. परीक्षा लेल कुल 650 केंद्र् बनाएल गेल अछि. विद्यार्थी सभ के कहल गेल अछि जे ओ यूनिवर्सिटी सं जारी परीक्षा प्रवेश पत्र लs कs आबथिन्ह. जेहि परिक्षार्थी के प्रवेश पत्र नहिं मिललन्हि अछि ओ इग्नू के वेबसाइट सं हाल टिकट डाइनलोड कs सकैत छथिन्ह. ओना सभ परीक्षा केन्द्र के ई कहि देल गेल अछि जे जेहि विद्यार्थी के नाम परीक्षा सूची मे होए ओहि विद्यार्थी के परीक्षा मे शामिल होए देल जाए. चाहे हुनका पास परीक्षा प्रवेश पत्र होय या नहिं. मुदा छात्र के पास परिचय पत्र जरूर होबाक चाही. विद्यार्थी सभ के इहो कहल गेल अछि जे ओ अपना संग मोबाइल आ दोसर इलेक्ट्रानिक सामान नहिं लs कs आबथिन्ह.
नवका- पुरनका लेख सर्च करु...
इग्नू परीक्षा 1 दिसम्बर सं
इंदिरा गांधी राष्ट्रीय खुला विश्वविद्यालय ...इग्नू केर सत्रांत परीक्षा 1 दिसंबर सं शुरू भs रहल अछि. परीक्षा मे कुल 2 लाख 73 हजार 890 छात्र शामिल होताह. परीक्षा लेल कुल 650 केंद्र् बनाएल गेल अछि. विद्यार्थी सभ के कहल गेल अछि जे ओ यूनिवर्सिटी सं जारी परीक्षा प्रवेश पत्र लs कs आबथिन्ह. जेहि परिक्षार्थी के प्रवेश पत्र नहिं मिललन्हि अछि ओ इग्नू के वेबसाइट सं हाल टिकट डाइनलोड कs सकैत छथिन्ह. ओना सभ परीक्षा केन्द्र के ई कहि देल गेल अछि जे जेहि विद्यार्थी के नाम परीक्षा सूची मे होए ओहि विद्यार्थी के परीक्षा मे शामिल होए देल जाए. चाहे हुनका पास परीक्षा प्रवेश पत्र होय या नहिं. मुदा छात्र के पास परिचय पत्र जरूर होबाक चाही. विद्यार्थी सभ के इहो कहल गेल अछि जे ओ अपना संग मोबाइल आ दोसर इलेक्ट्रानिक सामान नहिं लs कs आबथिन्ह.
1 टिप्पणी:
यह शोक का दिन नहीं,जवाब देंहटाएं
यह आक्रोश का दिन भी नहीं है।
यह युद्ध का आरंभ है,
भारत और भारत-वासियों के विरुद्ध
हमला हुआ है।
समूचा भारत और भारत-वासी
हमलावरों के विरुद्ध
युद्ध पर हैं।
तब तक युद्ध पर हैं,
जब तक आतंकवाद के विरुद्ध
हासिल नहीं कर ली जाती
अंतिम विजय ।
जब युद्ध होता है
तब ड्यूटी पर होता है
पूरा देश ।
ड्यूटी में होता है
न कोई शोक और
न ही कोई हर्ष।
बस होता है अहसास
अपने कर्तव्य का।
यह कोई भावनात्मक बात नहीं है,
वास्तविकता है।
देश का एक भूतपूर्व प्रधानमंत्री,
एक कवि, एक चित्रकार,
एक संवेदनशील व्यक्तित्व
विश्वनाथ प्रताप सिंह चला गया
लेकिन कहीं कोई शोक नही,
हम नहीं मना सकते शोक
कोई भी शोक
हम युद्ध पर हैं,
हम ड्यूटी पर हैं।
युद्ध में कोई हिन्दू नहीं है,
कोई मुसलमान नहीं है,
कोई मराठी, राजस्थानी,
बिहारी, तमिल या तेलुगू नहीं है।
हमारे अंदर बसे इन सभी
सज्जनों/दुर्जनों को
कत्ल कर दिया गया है।
हमें वक्त नहीं है
शोक का।
हम सिर्फ भारतीय हैं, और
युद्ध के मोर्चे पर हैं
तब तक हैं जब तक
विजय प्राप्त नहीं कर लेते
आतंकवाद पर।
एक बार जीत लें, युद्ध
विजय प्राप्त कर लें
शत्रु पर।
फिर देखेंगे
कौन बचा है? और
खेत रहा है कौन ?
कौन कौन इस बीच
कभी न आने के लिए चला गया
जीवन यात्रा छोड़ कर।
हम तभी याद करेंगे
हमारे शहीदों को,
हम तभी याद करेंगे
अपने बिछुड़ों को।
तभी मना लेंगे हम शोक,
एक साथ
विजय की खुशी के साथ।
याद रहे एक भी आंसू
छलके नहीं आँख से, तब तक
जब तक जारी है युद्ध।
आंसू जो गिरा एक भी, तो
शत्रु समझेगा, कमजोर हैं हम।
इसे कविता न समझें
यह कविता नहीं,
बयान है युद्ध की घोषणा का
युद्ध में कविता नहीं होती।
चिपकाया जाए इसे
हर चौराहा, नुक्कड़ पर
मोहल्ला और हर खंबे पर
हर ब्लाग पर
हर एक ब्लाग पर।
- कविता वाचक्नवी
साभार इस कविता को इस निवेदन के साथ कि मान्धाता सिंह के इन विचारों को आप भी अधिक से अधिक लोगों तक पहुंचकर ब्लॉग की एकता को देश की एकता बना दे.


text:
सोम दिन, 19 सितंबर के ट्विटर स्पेस पर चर्चाक विषय छल वर्तमान राजनीतिक अवस्था मे मिथिला के जनजीवन केहेन अछि आ पंचायती राज व्यवस्था। एहि ट्विटर स्पेस के संचालन नित्यानन्द जी करलाह आ हुनका संग देलखिन्ह मुकेश कुमार झा आ नितेश जी।
चर्चा के शुरुआत करैत मुकेशजी पंचायती राज व्यवस्था मे व्याप्त कमी पर प्रकाश देलखिन्ह। ओ कहलखिन्ह जे पंचायत मे व्याप्त भ्रष्टाचार देखितो लोक शिकायत तक नहि कय पबैत छथिन्ह। हुनकर इहो कहनाय छलन्हि जे मिथिला राज्य लेल जनभावना मे कमीक एकटा बड पैघ कारण छैक लोक मे राजनीतिक जनचेतनाक अभाव।
एहि ट्विटर स्पेस मे मिथिलाक जनजीवन वर्तमान राजनीतिक अवस्था विषयपर बात भेल जे पंचायती स्तर पर जाहि तरहें लोक चुनाव लड़ैत-जितैत अछि आ बाद मे ओ खुलेआम भ्रष्टाचार करैत अछि त लोक टोकियो नहि पबैत छथिन्ह। कियैक त आपस मे कियो विवाद नहि चाहैत छथिन्ह। विधायक आ सांसद लोकनिक चुनाव भेलाक बाद कोनो खास काज नहि करि पाबैत छथिन्ह। हुनका सभक विरुद्ध कतहुं आवाज नहि उठि पाबैत अछि।
चर्चा में नितेश झा जीक कहनाय छलन्हि जे लोक मे राजनीतिक जनचेतना लगभग शून्य भ गेल छै। सत्ताक राजनीति मे जनप्रतिनिधि लागल रहैत छथिन्ह, जकर कारण अपन क्षेत्रक बेसी चिन्ता नहि कय पबैत छथिन्ह। जनताक हित आ ओकर सरोकार सिर्फ अलंकारिक रूप मे उठबैत छथिन्ह, लेकिन ताहि प्रति लागिकय काज कोना हेतए ताहि लेल कोनो प्रयास नहि करैत छथिन्ह। जनता सं चुनल नेता कम आ पार्टी के कृपा पर बेसी टिकल रहय छथिन्ह। दुर्भाग्य अछि जे लोक वोट दय सं पहिने कियो मेनिफेस्टो तक नहि देखय छथिन्ह। एखन धरि सामंती व्यवस्था कायम अछि। जा धरि हम सभ वैकल्पिक व्यवस्था नहि ठाढ़ करब, ई यथास्थिति बनल रहत आ हमरा सभक दमन-शोषण एहिना जारी रहत। जनता जे चुनलक तेकर महत्व नहि दय सिर्फ अपन पार्टीक झंडा आ नारा मे लागल रहनिहार सं मुक्त होयब जरूरी थिकैक। समय के मांग यैह थिकैक। मिथिलावाद स्थापित हो।
एहि के बाद छाया चौधरी जी कहलीह जे नेता सं सवाल कयलापर हुनकर समर्थक सभ विरोध में ठाड़ भ जाए छथिन्ह। एहि सं नेता सभके ऊपर जवाब देबाक भार पड़िते नहि छै। कोनो नेता के नीको विजन देलापर प्रभावकारी निर्णय आ काज नहि भs पबैत छै। हम एहि तरहक प्रत्यक्ष अनुभव कयलहुं। हुनकर कहलनाए छलन्हि जे हम सब वोट देलियनि पलायन रोकय लेल, कुटीर उद्योग व अन्य उद्योग व्यवसाय तथा रोजगार के अवसर उपलब्ध कराबय लेल, लेकिन हमरा सब के फुसलायल-ललचायल जाइत अछि अपना घरक आगू सोलर लाइट लगाबय लेल। एहि तरहक गलत बचाव नहि हेबाक चाही। संगहि जातिगत राजनीति बेसी छैक। ई दुर्दशा आ दुखक बात अछि। एकरे संग एहि सबलेल जोर-शोरसं आवाज उठेबाक जरूरत अछि जे नेता जनसभा मे मैथिली बाजथि, नहि त जनसभा बन्द हुए, बहिष्कार हुए।
एहि ट्विटर स्पेस मे आजुक चर्चा में आशुतोष झा जी सेहो शामिल भेलाह। हुनकर कहनाय छलन्हि जे मिथिला राज्य प्राचीन मुद्दा रहल अछि। सुगौली सन्धि के सेहो किछु भूमिका छैक। एहि मे काफी रास धारा जुड़िकय कार्य कय रहल छै। हम राष्ट्रवादी विचारधारा सं जुड़ल लोक छी आ राष्ट्रीय स्वयंसेवक संघ छोट राज्य केर समर्थक रहल अछि। सैद्धान्तिक रूप सं किछु होयबाक छैक से सक्रियता सं हेतैक।
चर्चा मे राघव मिश्रा जी कहलाह जे कोनो काज जमीनी स्तरपर होबाक चाही। हुनकर कहनाए छलन्हि जे मिथिलाक्षर लिपि के जागृत करय लेल छोट स्तरपर काज शुरू कयलहुं आ आइ ई काफी विस्तृत स्तर पर चलि रहल अछि। मिथिला राज्य के मुद्दा सं जमीनी लोक के केना जोड़ब ताहि पर ध्यान केन्द्रित करू। जड़ि के सिंचाई बहुत जरूरी अछि। अपना लोक संग अपने भाषा मे बजबाक कोशिश करि। अपन लिपि आ निजता सं सब के जुड़य पड़तैक। हम संग छी आ संग रहब।
प्रकाश झा जीक कहनाए छलन्हि जे वर्तमान समाज आ व्यवस्था मे जनप्रतिनिधि आ सत्ता संचालक के सम्बन्ध मे बात करब तं ओहो सब अपने बीच के छथिन्ह। बिहार सरकार मगध के ज्यादा विकास करैत अछि, मिथिला के कम। पंचायत स्तर पर सेहो विभेद छै। मुखिया-सरपंच द्वारा बहुत किछु दमन कयल जाइत छै। समाज सुसंगठित रहिकय हिनका सब सं काज नहि करबा पबैत अछि। तुच्छ लोभ आ गुटबाजी के कारण बहुत किछु रुकल-ठमकल छै।
सीए शिवानंद चौधरी कहलखिन्ह जे सबसं पैघ समस्या रोजगारके अछि। मिथिला मे उद्योग के कमी छै। सालाना उत्सव मे सकारात्मक गतिविधि कम आ नकारात्मक बेसी होइत छैक। दुर्गा पूजा मे आर्केस्ट्रा आ बायजीक नाच आदि हेतैक लेकिन उद्यमशीलता केना बढावा पाओत ताहि पर कियो ध्यान नहि दैत छथिन्ह। एहि लेल समाज के जागरूक होयब जरूरी अछि।
कमलेश जी कहलाह जे पुरान बात के छोड़ि नव बात करबाक जरूरत अछि। पुरना बात के बिसारि, दोसर पर आरोप-प्रत्यारोप बन्द कय, आगू लेल रोड मैप विकसित करबाक जरूरत अछि। पूर्व मे जे गलती भेलैक तेकरे टा चर्चा करय सं नीक आगू कि हेबाक चाही ताहि पर बेसी विचार होए आ सुधार के उपाय पर ध्यान जाय हमरा सभक से जरूरी अछि।
चर्चा के आखिर मे अनूप मैथिल जी मिथिला स्टूडेंट यूनियन के आगामी कार्यक्रम आ रणनीति पर विचार राखलखिन्ह।


text:
> मधुबनी मे मिविप देलक धरना, चलाओत जनसंपर्क अभियान
मधुबनी. मिथिला विकास परिषद् केर राष्ट्रीय अध्यक्ष अशोक झा कहलनि जे मिथिलाक उपेक्षा बर्दास्त नहि कयल जायत. मधुबनी समाहरणालय लग बुधदिन 12 दिसंबर 2012 कें मिथिला विकास परिषद् केर मधुबनी जिला शाखा अध्यक्ष अजय यश केर नेतृत्व मे धरना देल गेल. सरकारी उदासीनता आ विभिन्न मांग कें ल' धरना प्रदर्शन कयल गेल. धरनामे केन्द्रीय कमेटी कोलकाता सं एक टीम सेहो गेल छल. विभिन्न मांग जेना उत्तर बिहार क्षेत्रीय ग्रामीण बैंक केर नाओ मिथिला क्षेत्रीय ग्रामीण बैंक करब, मधुबनी सहित मिथिला क्षेत्र मे मातृभाषा मैथिली मे प्राथमिक स्तर सं शिक्षा, टीशन पर ललित बाबू केर मूर्ति स्थापना, मधुबनी मे दूरदर्शन बैसयबाक परियोजना, मधुबनी मे हवाइ अड्डाक मांग आ दड़िभंगा केर हवाइ सेवा शुरू करबा, अस्पताल केर आधुनिकीकरण, गिरधर पुस्तकालय केर जीर्णोद्धार सहित निकटवर्ती पंचायत चकदह, रांटी आदि मे जिला सं विद्युत् आपूर्ति केर मांग ल' भोरे 10 बजे सं सांझ 5 बजे धरि धरना पर बैसल गेल. अशोक झा केर कहब छलनि जे न्यायालयक निर्देश केर अवमानना करैत बिहार सरकार क्षेत्र केर विद्यार्थी कें मातृभाषा मे शिक्षा लेबय सं वंचित कयल जा रहल अछि. परिषद दिस सं फगुआ सं जूड़िशीतल धरि जनसंपर्क अभियान चलाओल जायत. धरना मे अशोक झा, अजय यश सहित स्वर्णिम कुमार झा, रामनाथ यादव, पावस पासवान, कलाधर झा, राजकुमार राज ओ अन्यान्य लोकनि भाग लेलनि. (Report: मिथिमीडिया ब्यूरो)
Tags: हालचाल


text:
मैथिली किस्सा: गोनू झा एकबेर बहुत दिनक बाद अपन जजमनिकासं घुरल आबैत छलाह। बाटमे हाट देखि ठमाकि गेलाह। माछक बाजार मे माछक अम्बार देखि मोन पनिया गेलनि। बटुआ टोलनि। भरल छलनि। जजमान कयनहुरहनि बेस बिदाइ। कराचुर एक मासक बिदाइ रहनि बटुआमे। चट अपन पसिन्नक रोहु माछ तौलबाक हेतुमलाहकेँ कहलनि। जीबैत माछ छहछह करैत। मलाह परिचित रहनि। माछकेँ नीक जकाँ तौलि दमगरसं खोंचरिमे बान्हि थमहा देलकनि।
गोनू बाबु ओकरा पाइथम्हा गदगद होइत गाम विदा भेलाह। मोन तिरपित रहनि। आजुक भोजनक कल्पना करैत रहलाह। बेर-बेर जजमानकेँ आशीर्वाद दैत रहथिन। अतेक दिनुका बाद गोनूकेँ घुरल देखि, सेहो माछक संग, पत्नी त बुझू जे नाचि उठलथिन। कि थोड़वहि कालक बाद देखैत छैथि जे गामक नौआ आबि रहल अछि। लग आबि प्रणाम कयलकनि मुदा ओकरनजरि रहैक खोंचरि पर। नौआ जखनहि प्रणाम कयलकनि कि गोनू बाबू हालचाल पुछलथिन – कहह, गाम घरक हालचाल!
ओ एहिपर मूँह लटका लेलक। गोनू बाबूकेँ किंचित चिन्ता भेलनि। भ सकैछ, घरमे एकरा किछु भ गेल होइक। ओ आत्मीयताक संग पुछलथिन। नौआ चुप्पे रहल। क्रमशः ओकर मूँह लटकैत जैत रहैक। कतेक कालक आग्रह – अनुरोधक बाद नौआक बकार खुजलैक जकर निचोर रहैक जे एखनहि थोड़ेक काल पहिने गोनू बाबुक पत्नीक देहांत भ गेलनि। चोट्टहि लोक हुनक दाह-संस्कारसं घुरल अछि। गोनू बाबू गाछसं खासलाह। आब कि होयत। हमरा तं दुनियेँ अन्हारे भ गेल। आब ककरा लेल ई देह। ककरा ला इच्छा-आकांक्षा गोनू बाबू किछु नहि बाजि सकलाह।
इहो पढू : मैथिली किस्सा – ‘गोनू झा’ के स्वर्ग से बजाहट
बड़ी काल धरि ठकमुड़ी लागल रहनि। अंततः गहवरित कंठे नौआकैँ माछ दैत कहलथिन जे लैह ई आब तोंही। हम आब कत आ ककरा लेल ल जायब के खायत एहि छुतका मे। गोनू बाबू जतबहि प्रसन्नचित रहथि, ततवहि दुखी होइत घर दिस बढ़ैत गेलाह। डेग नहि उठैत रहनि। मुदा जखन आँगन पहुँचलाह पंडिताइनकेँ देखि तराटक लागि गेलनि। तुंरत बात छनकलनि। जरुर नौआक नंगटेअछि। माछक कारणे हमरा अतेक पैघ अनिशटक गप कहि माछ टानि लेलक। बात आयल-गेल, ख़तम भ गेल। फेर वैह गोनू झा आ वैह नौआ। नौआ बुझलक गोनू बाबू हँसोर लोक तेँ हँसी कयलियनि। गोनू झा
बुझलनि जे नौआ छी। पसारी छी। कोनो बात नहि।
इहो पढू : गोनू झा के माँ कालीक साक्षात दर्शन
किछु दिनक बाद गोनू बाबूकेँ कुठाममे गूड़ भ गेलनि। ओ खाट ध लेलनि। ने उठि होनि आ ने निन्न होनि। गूड़ जखन पाकि गेलनि त नौआकेँ कहा पठाओलनि जे आबि कनी मुहँ बना देत। नौआ गोनू बाबूकेँ ठकने रहनिमुदा ओ किछु नहि कहलथिन। एखन कष्टमे छथि, त हमर कर्त्तव्य अछि जे यथासाध्य सहयोग करियनि। ओ गोनू बाबूक घर पहुँचल गोनू दर्दसं बाप-बाप क रहल रहथि। ओ इशारा सं गूड़क स्थान कहलथिन।
इहो पढू : मैथिली किस्सा – गोनू झाक पुरस्कार
नौआ लोहखर खोलि निधुरिक गूड़क मुहँ बनब चाहलक। गोनू दर्दसं मर्माहत रहितहु संकेत सं पुनः कहलथिनजे खाटक नीचां बिनु पैसने नहि भ सकैत छह। नौआ खाटक तरमे घुसियायल आ चित्त भ लहरनि हाथमे ल तैयार भेल आ खाटक रस्सी काट के ओयमें छेद बनेलक। लेकिन नौआ के गूड़क घाव नै भेटल। उ जोर से कहलक “मालिक गूड़क घाव कहाँ छै?” बस फेर की छल गोनू झा इहा फिराक में छलैथ, गोनू झा तीन दिन से मल रोकने छलैथ, नौआ जखनहि फेर बाजल कि गोनू झा नौआ के मुहे पर पूरा प्रसाद बरसा देलैथ। बेचारा नौआ बाप – बाप करैत ओत सं भागल आ सोझे पोखरिमे जा करकि खसल। अब ओ क की सकै छल। बेचारा नौआ अपन मुँह सब साफ़ क के घर चैल गेल।
➥ गोनू झा के और किस्सा पढ़ैय के लेल क्लिक करू।
(Read all latest Maithili News, Gonu Jha News Headlines in Maithili and Stay updated with Maithili Samachar)


text:
चौठचन्द्र मिथिलाक विशिष्ट पर्व थीक जे आनठाम कतहु नहिं होइत अछि। एहिमे पकमान आ दहीक विशेष महत्त्व अछि। सन्तानक उन्नतिक कामनासँ चन्द्रमाक आराधना एहि दिन कएल जाइत अछि। मिथिलामे प्रख्यात ज्योतिषी हेमाङ्गद ठाकुर ई पूजा आरम्भ कएलनि, से साक्ष्य सभसँ सिद्ध होइत अछि। एकर विवरण नीचाँ देल गेल अछि।
ई चौठचन्द्र पूजा सन्ध्याकालिक चतुर्थी तिथिमे होइत अछि। जाहि सन्ध्यामे चतुर्थीक चन्द्रमा उदय हो ताहिमे पूजा करबाक चाही। जँ दूनू दिन चन्द्रोदय कालमे चतुर्थी तिथि पड़ए तँ दोसर दिन पूजा होएबाक चाही। पूजा पुरुष अथवा महिला दूनू करैत छथि। भरि दिन व्रत कए सन्ध्यामे पूजा करी।
चतुर्थीचन्द्र पूजाक निर्णय
मिथिलामे चौठचन्द्रक सम्बन्धमे चण्डेश्वरक ग्रन्थ (14म शती) “कृत्यरत्नाकर”मे सेहो उल्लेख भेटैत अछि। ओतए ई कहल गेल अछि जे भाद्र शुक्ल चतुर्थीक चन्द्रमाक दर्शन कएला सँ मिथ्या कलंक लगैत अछि। तें ओहि दिन चन्द्रमाक दर्शन नहिं करी। एहि पंक्तिक मूल ओ नहिं कहि, एकरा परम्परासँ जानल गेल शिष्टवचनक रूपमे लिखैत छथि। संगहि ब्रह्मपुराणक कथा सेहो उद्धृत करैत छथि जे एही राति स्वयं नारायण पर सेहो एही चन्द्रमाक इजोरियामे कलंक लागल रहनि तें ओ कलंक मनुष्यो कें लागत।
तें धोखा सँ जँ चन्द्रमाक दर्शन भए जाए तँ ई धात्रेयिका वाक्य पूव मुँहें अथवा उत्तर मुँहें ठाढ़ भए पढी़। ई धात्रेयिका वाक्य विष्णुपुराण सँ उद्धृत करैत छथि- सिंहः प्रसेनमवधीत् इत्यादि।
कृत्यरत्नाकरक एहि अंशसँ स्पष्ट नहिं होइत अछि जे चौठचन्द्रक वर्तमान स्वरूप कहियासँ प्रारम्भ भेल।
पर्व-निर्णयमे एकर प्रसंग
एहि सम्बन्धमे मुकुन्द झा बख्शीक मिथिलाभाषामय इतिहास कें उद्धृत करैत पर्वनिर्णयक सम्पादक कुशेश्वर शर्मा एकर प्रचारक तिथि निर्धारित करैत छथि जे-
अर्थात् मिथिला राज्यक उपार्जक महेश ठाकुरक बेटा समय पर कर नहिं देबाक कारणें दिल्लीक कारागारमे बन्द कएल गेलाह। ओ ज्योतिष शास्त्रक उद्भट विद्वान् राजा हेमाङ्गद ठाकुर रहथि। ओ ओहि कारागारक दिवाल पर ग्रहणक तालिका (ग्रहणमाला नामसँ प्रकाशित ग्रऩ्थ) बनाए लिखलनि। एकर परिणामस्वरूप सम्राट् अकबर हुनका आदरपूर्वक छोडि़ देलकनि। ओ राजा जखनि अपन घर घुरलाह तँ भाद्र शुक्लक चतुर्थी तिथि कें चन्द्रमाक पूजा प्रारम्भ कएलनि। 981 हिजरीमे ओ दिल्लीमे ई पूजा कएने रहथि।
981 हिजरीक भादव मासक समय 1573 ई.मे पडै़त अछि। तें एहि आधार पर मिथिलामे 1573 ई. सँ ई पूजा आरम्भ भेल होएत।
पूजाक दिनक निर्णय
म.म. अमृतनाथक कृत्यसारसमुच्चय मे एकर वर्तमान रूपक उल्लेख नहिं भेटैत अछि। मुदा एकर सम्पादक पं. गङ्गाधर मिश्र टिप्पणीमे एकर उल्लेख करैत छथि-
कृत्यसारसमुच्चयक संगत पृष्ठ पर्वनिर्णय मे पृष्ठ संख्या 70 पर पण्डित जीवनाथ (राय) शर्माक लिखल चतुर्थीचन्द्रादर्शनम् शीर्षकसँ एकटा निबन्ध अछि, जाहिमे विस्तृत रूपसँ एहि पर्वक तिथि निर्णय देल गेल अछि। ई जीवनाथ शर्मा विरसायर ग्रामक निवासी रहथि आ 1930-35 ई. मे लहेरियासरायक नौर्थब्रुक हाइस्कूलमे संस्कृतक अध्यापक रहथि। हुनक ई निबन्ध मूल रूपसँ एना अछि-
भाद्रशुक्लचतुर्थ्यां चन्द्रदर्शनं द्रष्टुर्मिथ्याभिशापजनकम् ततो वर्जनीयम् तथा च मार्कण्डेयः-सिंहादित्ये शुक्लपक्षे चतुर्थ्यां चन्द्रदर्शनम्।मिथ्याभिशापं कुरुते तस्मात् पश्येन्न तं सदा।तदेति- चतुर्थ्यामित्यर्थः। इयं चतुर्थी चन्द्रोदयव्यापिनी ग्राह्या।कर्मणो यस्य यः कालस्तत्कालव्यापिनी तिथिः।इति वचनात्। उभयदिने चन्द्रोदयव्याप्तौ पञ्चमीयुतैव ग्राह्या।मुन्यग्निक्रतुभूतानि षड्मुन्योर्वसुरन्ध्रयोः।इत्यादिनिगमात्।
तेन तृतीयायामुदितस्य चन्द्रस्य चतुर्थ्यां दर्शने चतुर्थ्यामुदितस्य पञ्चम्यां दर्शने च न दोषः। पूर्वदिने चतुर्थ्यामुदितस्य चतुर्थ्यामपि दर्शने दोषाभाव एवं, उभयदिनव्याप्तौ पूर्वदिनैकादश्यामन्नाद्याहारवत्। चतुर्थ्यामुदितस्य तु चतुर्थ्यां प्रमादाद् दर्शने स्यमन्तकोपाख्यानस्मरणेन तदन्तर्गतधात्रेयिकामात्रपाठेन वा तद्दोषशान्तिः। तदुक्तं ब्रह्मपुराणे-
नारायणोऽभिशप्तस्तु निशाकरमरीचिषु।
स्थितश्चतुर्थ्यामद्यापि मनुष्यानारतेच्च सः।।
अतश्चतुर्थ्यां चन्द्रन्तु प्रमादाद् वीक्ष्य मानवः।
पठेद् धात्रेयिकावाक्यं प्राङ्मुखो वाप्युदङ्मुखः।।
नारायणः श्रीकृष्णः। अभिशप्तः मिथ्यापरीवादाभिभूतः।
सः अभिशापः।
धात्रेयिकावाक्यं तु-
सिंहः प्रसेनमवधीत् सिंहो जाम्बवता हतः।
सुकुमारक मा रोदीस्तव ह्येष स्यमन्तकः।।
इति स्यमन्तकोपाख्यानस्मरणेन चतुर्थीचन्द्रदर्शनदोषक्षालनं विष्णुपुराणे तदुपाख्यानान्त एवोक्तम्। तद् यथा-
इत्येतद् भगवतो मिथ्याभिशस्तिक्षालनं यः स्मरति न तस्य कदाचिदल्पापि मिथ्याभिशस्तिर्भवति, अहताखिलेन्द्रियश्चाखिलपापमोक्षमवाप्नोति। इति
पूर्वोक्तधात्रेयिकावाक्यपाठोऽप्येतदुपाख्यानस्मरणार्थं एवं मिथिलायां शिष्टजनपरिगृहीतलोकाचारनुमोदितभाद्रशुक्लचतुर्थीचन्द्रपूजने धात्रेयिकावाक्येन चन्द्रदर्शनं कृत्वा स्यमन्तकोपाख्यानञ्च श्रूयते।
यद्यपि पूर्वोक्तब्रह्मपुराणवचनात् स्कन्दपुराणोक्तस्यमन्तकोपाख्यानाच्च भगवतो गणेशस्य शापेन सर्वमासीय शुक्लचतुर्थीचन्द्रस्य दर्शनानर्हता तस्यैव च शापानुग्रहेण द्वितीयासु तद्दर्शनोत्तरं चतुर्थीषु तद्दर्शनदोषाभावश्च प्रतीयते तथापि पूर्वोक्तमार्कण्डेयवचनात् ब्रह्मपुराणवचनाच्च भाद्रशुक्लचतुर्थ्यां धात्रेयिकावाक्यपाठमन्तरेण चन्द्रदर्शनं नोचितमितियवसेयम्।।
मिथिलामे पर्व-निर्णय ग्रन्थक प्रामाणिकता
ध्यातव्य जे 1934 ई. में दरभंगामे धर्मशास्त्रीय निर्णयक लेल एकटा विशाल परिषदक गठन भेल छल। ओ विद्वान् लोकनि भरि सालक पाबनि-तिहार पर 83 टा विस्तृत निबन्ध लिखलनि। एक विद्वान् कें एक विषय पर निबन्ध लीखि अपन निर्णय देबाक आग्रह कएल गेल छल। ओहिमे सँ किछु विद्वान् दू-तीन विषय पर अपन निर्णय देल, मुदा अधिकांश विद्वान् एक-एक विषय पर लिखलनि।
एकर सम्पादक छलाह कुशेश्वर कुमर शर्मा, आ 16 विद्वानक समिति एहि सभ निबन्धक पुनरीक्षण कएलनि। एहिमे विशेष रूपसँ महावैयाकरण दीनबन्धु झाक सहयोग रहलनि। ई ग्रन्थ बहुत दिन धरि अप्रकाशिते रहल।
1985 ई. मे पं. गोविन्द झाक अथक परिश्रमसँ तिरहुतामे लिखल सभटा निबन्ध देवनागरीमे उतारल गेल आ ओकर प्रकाशक भेलाह नगेन्द्र कुमार शर्मा। एहि ग्रन्थ पर भूमिका लिखलनि भारतक प्रधान न्यायाधीश न्यायमूर्ति पी. एन. भगवती। मिथिला मे एहि ग्रन्थ कें धर्मशास्त्रीय निर्णयक लेल प्रामाणिक मानल गेल। आब तँ ई अनुपलब्ध भए गेल अछि।)
स्यमन्तक मणिक कथा
स्यमन्तक मणिक कथा एहि प्रकारें अछि- कृष्ण जखनि द्वारकाक राज रहथि तँ सत्राजित् नामक एकटा सामन्त सूर्यक उपासना कए एकटा एहन मणि प्राप्त कएल जाहिसँ आठ भार सोना बनैत छल।
एक बेर वार्ताक प्रसंगमे कृष्ण सत्राजित् सँ ओ स्यमन्तक मणि माँगि लेलनि मुदा सत्राजित् ओ मणि कृष्ण कें नहिं दए अपन सोदर भाए प्रसेनजित् कें देल। प्रसेनजित् ओ लए एक दिन वनमे शिकार खेलाए गेलाह जतए हुनका सिंह मारि देलक। जखनि प्रसेनजित् बहुत दिन धरि नहिं घुरलाह तँ सत्राजित् प्रजामे दुष्प्रचार करए लगलाह जे कृष्ण हमर भाए कें मारि स्यमन्तक मणि छीनि लेलनि।
ई मिथ्या कलंक कृष्ण पर लागि गेल। एकर परिमार्जनक लेल कृष्ण अपन सेनाक संग वन गेलाह तँ ओतए स्पष्ट भए गेलनि जे प्रसेनजित् कें सिंह मारलक आ ओहि सिंहकें जाम्बवान् मारल। कृष्ण जाम्बवानक गुफा धरि पहुँचलाह तँ ओतए जाम्बवती कें ओहि मणि सँ खेलाइत देखलनि। एकर बाद जाम्बवानक संग कृष्णक युद्ध आरम्भ भएल। कतोक दिन बीति गेल तखनि केओ कमजोर नहिं पडलाह, तखनि जाम्बवान् कें स्मरण भेलनि जे त्रेतामे रामचन्द्र जे अपन अवतारक प्रसंग कहने रहथि से यैह कृष्ण थिकाह। तखनि जाम्बवान् युद्ध करब छोडि अपन पुत्री जाम्बवतीक संग कृष्णक विवाह कराओल आ स्यमन्तक मणि कृष्ण के देल।
ई प्रसंग बूझि सत्राजित् सेहो लज्जित भेलाह आ अपन पुत्रीक संग श्रीकृष्णक विवाह कराए देल आ श्रीकृष्ण मिथ्या कलंक मेटाएल।
हरितालिका व्रत कहिया होएत? पूजाक विधानक संग…
भाद्रशुक्लतृतीया कें प्रदोष कालमे सदा सुहागिन रहबाक कामना सँ नारी हरिताली व्रत करथि। भिनसरमे थोडबो काल जँ तृतीया अछि आ तकर बाद चतुर्थी भए जाइत छैक तैयो ओही दिन व्रत होएत।


text:
दिल्ली मे रहय वाला मैथिल भाई-बहिन लोकनि के लेल बड़ नीक खबर अछि. आई 21 तारीख रवि दिन बिरला मंदिर मे सामा चकेवा के कार्यक्रम भ रहल अछि.
सामा चकेवा भाई बहिन के प्रेमक त्योहार अछि. गाम मे रहय छलहुं त बच्चा मे दीदी...बुआ सभ के संग हमहुं सभ शामिल भ जाए छलहुं.
सामा चकेवा कार्तिक शुक्ल द्वितीया के शुरू भ पूर्णिमा धरि चलैत अछि. एहि मे भाई आओर पति के दीर्घायु के लेल भगवान सं कामना कएल जाएत अछि.
बिरला मंदिर मे यूथ ऑफ मिथिला के तरफ सं सामा फोरन कार्यक्रम सेहो भ रहल अछि. जे एकदम सं मैथिल तौर तरीका सं होएत. ई कार्यक्रम जय मिथिला ग्रुप के लहकचहक डॉट कॉम के सहयोग सं आयोजित भ रहल अछि.
दिल्ली मे रहय वाला सभ मैथिल के एहि कार्यक्रम के लेल न्योत छनि. अहां सभ एहि कार्यक्रम के देखय लेल... एहि मे शामिल होए लेल अवश्य आबि.
सामा चकेवा कार्यक्रम के समय अछि सांझ 6 बजे. ई करीब 8 बजे राति धरि चलत. कार्यक्रम स्थल के पूरा पता अछि.
वाटिका, बिरला मंदिर, मंदिर मार्ग, नई दिल्ली- 110001
कोनो तरहक परेशानी होए त अहां सभ एहि फोन पर सम्पर्क क सकय छी.
96540-15163 आओर 90159-42074
त फेर भेंट होएत अछि बिरला मंदिर मे.
हमर ईमेल:-hellomithilaa@gmail.com


text:
छुट्टी तं मिलत मुदा सरकार अहां के छुट्टी पर नजर सेहो राखत. एहि छुट्टी के दौरान अगर अहां सेवा करैत नहि पाएल गेलहुं तं अहां दंड के भागी सेहो बनि सकैत छी.
अपन मां-पिताजीक सेवा नहि करय वाला कर्मचारी के अपन मां-पिताजी के हर मास दस
हजार रुपया देबय पड़तन्हि. जेहि सं हुनकर दिन नीक सं कटि सकय. आओर बुढ़ापा मे कोनो परेशानी नहि होए.
अगर लोक शिकायत करि देलक कि अहां अपन माता-पिता के नीक सं सेवा नहि करि रहल छी तं अहांक नौकरी सेहो जा सकैत अछि.
सरकार के माननाए अछि जे एहि सं लोक मे माता-पिताक सेवा के प्रति जागरूकता बढ़त आओर एहि आधुनिक दौर मे जे संयुक्त परिवार टूटि रहल अछि ओहि मे कमी आएत.
संयुक्त परिवार मे सुरक्षा के भाव रहैत अछि. बाल-बच्चा के नीक सं पालन-पोषण होएत अछि...नीक विकास भ पबैत अछि. आई-काल्हि जे नौकरी के लsक लोक मे असुरक्षा के भाव अछि ओहि मे ई नीक कदम अछि.
बिहार सरकार ओना पटना, गया, मुजफ्फरपुर, भागलपुर आओर दरभंगा मे ओल्ड एज होम बनाबय जा रहल अछि. एहिठाम हुनका रहय-सहय के सभ सुविधा मौजूद रहतन्हि.
माता-पिजा के शिकायत के दूर करय लेल सभ जिला मे एकटा विशेष कोर्ट सेहो बनाएल जाएत. जेहि सं जल्दी सं शिकायत के निपटारा भ सकय.
बिहार सरकार के एहि कदम के दोसर राज्य सेहो अपना सकैत अछि. एहि मे कोनो अचरज नहि जे केंद्र सरकार सेहो एकरा लागू करि देय. किएक तं अगर अहां अपन मां-बाबूजी के ध्यान नहि रखब तं अहांक पुत्र अहांक ध्यान केना राखताह.


text:
सुच्चा मैथिल के महाराष्ट्र (मुम्बई) बैसार मे मुम्बई आ उपनगरीय क्षेत्रक कोण-कोण सँ बैसार स्थल पर सदस्य सब पहुँच बढ़ि-चढ़ि कय भाग लेलाह । अध्यक्ष अपन वक्तव्य शुरू केलनि आर एक सँ बढ़ि कय एक जानकारी देलाह जेकर सरोकार सीधा-सीधा मिथिला आर मैथिली सँ जुड़ल अछि । जेनाकी मिथिला केँ कोनो खास जाति-विशेषक हेबाक बात किछु लोक सब दिन कहैत आबि रहल अछि, मैथिली भाषा सेहो कोनो खास जाति-विशेषक होयबाक बातक भ्रम समाज मे पसरल अछि तेकरा दरकिनार करैत ओ कहलाह जे मिथिला मे बसनिहार हरेक व्यक्ति मैथिल थीक आ मिथिला सभक सझिया फूलबारी थीक ।
अध्यक्ष शर्मा आगू अपन बात रखैत बजलाह जे मिथिलाक संस्कृति, बोली, चालि-चलन आदि एखनहु धरि सुच्चे मैथिल अर्थात् आम जनवर्गीय समुदाय व जातिक लोक जे सब दिन मिथिलाक मूल धरातल पर अपन सेवा व कला सँ समाज केँ अग्रगमन मे सहयोग कएलनि यैह सब मिथिला केँ आइ धरि जोगा कय राखने छथि, बाकी अपना केँ उच्चवर्गीय आर काफी पढल-लिखल बुझनिहार त अपन भाषा सँ दूर, अपन भेष-भूसा सँ पर्यन्त दूर होएत फैशनपरस्त होएत चलि जा रहल अछि । सुच्चा मैथिल वर्गक विभूति सबहक कतहु कोनो नामोनिशान तह नहि रहि जायब मे वैह उच्चवर्गक फैशनपरस्त लोक जिम्मेवार अछि आर एहि चिन्ता केँ दूर करबाक लेल सुच्चा मैथिल संस्था, अभियान आ प्रत्येक सदस्य लेल मूल कर्तब्य बनैत अछि। अपन मूल भूमि पर अपनहि विभूति सँ दूर कय देबाक षड्यन्त्र केँ असफल बनेबाक लेल सुच्चा मैथिलक हरेक सदस्य एकजूट भऽ आगामी समय मे काज करबाक आवश्यकता पर ओ जोर देलनि ।
बैसार मे सदस्यता अभियान, कोषक व्यवस्थापन, मिथिलाक मूल गाम-घर मे सेहो समूहक ईकाइक गठन, देश मे महाराष्ट्र व दिल्लीक अलावे आनो-आन जगहपर गठन कैल जेबाक मुद्दापर गहन विचार विमर्श कैल गेल ।
तदोपरान्त संस्थाक महाराष्ट्र कार्यकारणीक चुनाव पर गंभीर विचार करैत सर्वसहमति सँ नव कार्यकारिणीक चुनाव भेल । जाहि अनुसारे कार्यकारिणीक भार रामबाबू ठाकुर (अध्यक्ष), सुशील कुमार मंडल (महासचिव), अशोक साहू (सचिव), दिगम्बर शर्मा (कोषाध्यक्ष), अमोल कुमार चौधरी (मिडिया प्रभारी), पवन शर्मा (सदस्य) केर नाम चूनल गेल ।
बैसार मे राष्ट्रीय कार्यकारणी सदस्य राम नरेश शर्मा (अध्यक्ष ), लव किशन (कोषाध्यक्ष), लालबाबू यादव आर महाराष्ट्र कार्यकारणीक नव नियुक्त रामबाबू ठाकुर, सुशील कुमार मंडल, लालबाबू शर्मा, दिगम्बर शर्मा, पवन शर्मा, अशोक साहु, संगहि अन्य बहुतो रास नव सदस्य जेना राजेश शर्मा, मनोज शर्मा, रामशंकर शर्मा, शम्भू शर्मा, गुड्डू कुमार यादव, शिव शंकर प्रसाद, मिथुन शर्मा, सुधीर कुमार शर्मा, सूर्या ठाकुर, किशन गोड, राम नरेश शर्मा आदि उपस्थित छलाह ।
दिल्ली :- बैसार मे सदस्यता अभियानक शुभारम्भ भेल । सुच्चा मैथिल दिल्ली प्रदेश अध्यक्ष अरुण शर्माक माताक अचानक स्वास्थ बिगड़लाक कारणे बैसार मे उपस्थित नहि भऽ सकलाह संगे हुनकर किछु करीबी सदस्य सेहो तुरन्त आनन फानन मे हुनकर दुःखक समय मे साथ देबाक लेल मिथिला रवाना कएल गेलाह ।
सुच्चा मैथिल समूह अपन लक्ष्य प्राप्तिक लेल अपन विचारक अदान-प्रदान केलक, बहुत रास मुद्दा पर चर्चा भेल जाहि मे सदस्यता अभियान दिल्लीक कोण-कोण आ घर-घर जा कय चलेबाक निर्णय लेल गेल । एहि अभियानक जिम्मेदारी सुच्चा मैथिलक दिल्ली प्रदेश नवनिर्मीत महासचिव संतोष शर्मा, उपाध्यक्ष शम्भु शर्मा, सचिव संत्रोहन मंडल, उमाशंकर आदि लेलनि । ऐगला एक महीना मे सदस्यता सूची राष्ट्रिय समूहक समक्ष रखताह तेकर आश्वासन ओ लोकनि देलाह ।
बैसार मे उपस्थित वरिष्ठ सुच्चा मैथिल बिरबल यादव, रोहीत यादव, रंजीतलाल दास, अमलेश मंडल सेहो अपन विचार रखलनि । सुच्चा मैथिल केँ मिथिला क्षेत्र मे काजक प्रयास शुरू होयबाक जनतब भेटल । सुच्चा मैथिल हर सम्भव प्रगतिक ऐगला डेग बढा रहल अछि, मिथिलाक मूल धरातल पर संस्थाक मजगुुतीक लेल बहुत जल्दिये राष्ट्रिय समूह किछु महत्वपपूर्ण घोषणा करत से जानकारी सुच्चा मैथिल संस्थाक राष्ट्रीय महासचिव अमलेश मंडल देलनि ।


text:
भद्रपुर विमानस्थल
भद्रपुर विमानस्थल (आइएटिए: BDP, आइसिएओ: VNCG) चन्द्रगढी विमानस्थल[१]क नामसँ जानल जाइत अछि । सुदुरपूर्वी नेपालक मेची अञ्चलक झापा जिलाक चन्द्रगढीमे ई विमानस्थल अवस्थित अछि ।
नामकरण[सम्पादन करी]
ई विमानस्थलक नाम नेपालक चन्द्रगढी बजारक नामसँ राखल गेल अछि ।
स्थिति[सम्पादन करी]
ई विमानस्थल झापा सदरमुकाम भद्रपुरक उत्तर पश्चिमी क्षेत्रमे पूर्व पश्चिम दिस रहल अछि ।
विस्तार[सम्पादन करी]
विमान सेवासभ[सम्पादन करी]
उडान[सम्पादन करी]
ई विमानस्थलसँ होमएवला प्रमुख हवाई सेवा निम्न ठामधरि विस्तारित अछि-
सन्दर्भ सामग्रीसभ[सम्पादन करी]
- ↑ १.० १.१ Airport information for VNCG from DAFIF (effective October 2006)
- ↑ Airport information for Chandragadhi / Bhadrapur, Nepal (VNCG / BDP) ग्रेट सर्कल म्यापरमे । स्रोत: DAFIF (अक्टुबर २००६ सँ उद्द्यतित)


text:
काठमाडौं जिला
काठमाडौं जिल्ला (नेपालभाषामा:येँ जिल्ला) नेपालक राजधानी जिला छी । नेपाल अधिराज्यक मध्य पहाडी प्रदेशमा पूर्वमा साँगा भञ्ज्याङ, पश्चिममा वाडभञ्ज्याङ, उत्तरमा पाँचमाने भञ्ज्याङ आर दक्षिणमा फर्पिङ ४ भञ्ज्याङभित्र अवस्थित काठमाडौं उपत्यकाभित्र ३ जिला मधेय काठमाडौं एकटा छी । ई जिलाक पूर्वम भक्तपुर आर काभ्रेपलाञ्चोक, पश्चिममा धादिङ आर नुवाकोट, उत्तरम नुवाकोट आर सिन्धुपाल्चोक आर दक्षिणमा ललितपुर आर मकवानपुर जिला अवस्थित अछि ।
सन्दर्भ सामग्रीसभसंपादित करें
बाह्य जडीसभसंपादित करें
महत्वपूर्ण स्थलसभसंपादित करें
किछ महत्वपूर्ण ठाम अहि प्रकार अछि
जिलागत निर्वाचन क्षेत्र अन्तर्गत काठमाडौं जिला कऽ नक्सासंपादित करें
निर्वाचन आयोग (नेपाल) द्वारा निर्धारण कएल गेल, जिलागत निर्वाचन क्षेत्र अन्तर्गत काठमाडौं जिला कऽ नक्सा नीचा देल गेल अछि। [१]
स्रोतसभसंपादित करें
एहो सभ देखीसंपादित करें
- ↑ निर्वाचन आयोग नेपाल, निर्वाचन आयोग नेपाल कऽ आधिकारिक वेबसाइटमे उपलब्ध नक्सा.


text:
आन्दोलनक स्वर / किसलय कृष्ण
आठम सूचीक झुनझुन्ना सँ काज नञि चलतौ
बिना मैथिली एहि धरती पर राज नञि चलतौ
मीता मिलिकए दिही आब सत्ता केँ आवाज़ रे।
भेटय मातृभाषा अधिकार या फेर मिथिला राज रे।
सीमांचल-कोशी-बज्जि में बाँटि रहल छौ,
माँ मिथिलेक अंग-भंग कए काटि रहल छौ,
हरदी डीह सँ लोरिक आइ ललकारि रहल छौ...
महिसोथा सँ सलहेस सेहो फटकारि रहल छौ...
महानन्दा सँ गण्डकी आन्दोलन सुर साज रे।
भेटय राजभाषा अधिकार या फेर मिथिला राज रे।
राष्ट्रवाणीक सदिखन हम सम्मान करै छी,
मातृवाणीक अपमान सहि हम किए डरै छी,
यात्रीक गीत सुनि मीत हेरे दुर्दान्त बनि जो...
भाषा लेल तूँ राजकमल अशान्त बनि जो...
चुप्पी सधने आब नञि चलतौ काज रे।
भेटय राजभाषा अधिकार या फेर मिथिला राज रे।


text:
मिथिला समागम, मिथिला केँ भौतिक विकास लेल, मैथिल केँ मान सम्मान केँ लेल, मिथिला क' भारतक राज्यक नक्शा म' स्थान केँ लेल, मिथिला राज्य केँ निर्माण हो ताहि लेल मात्र राजनैतिक मंच अछि। मिथिला समागम, मिथिला राज्य अभियानी केँ बीच एकता, भाईचारा, सद्भावना, भावनात्मक एकता आपसी सहयोग केँ लेल संकल्पित अछि।
मिथिला राज्यक माँग, मिथिलाक समग्र विकास आ मैथिल जनमानस म' राजनैतिक जनचेतनाक प्रसार केर अन्तिम उपलब्धिक वास्ते अलग -अलग समूह म' बँटल आन्दोलनी केँ एकजुट करबाक पुण्य विचार सँ आयोजित मिथिला समागम केँ उद्देश्य एकर 13 सूत्री प्रसताव सँ सर्वविदित अछि।
मिथिला राज्य लेल प्रतिबद्ध सभ संगठन सँ हटि केँ मिथिला समागम केर उद्देश्य पर एक नज़री देल जाऊ;
मिथिला समागम के प्रस्ताव ---
(१) - मिथिला समागम वर्तमान बिहार केँ 24 जिला आ झारखंड केँ 6 जिला कुल 30 जिला क' मिथिला राज्य घोषित करैत अछि।
(२) - मिथिला समागम कोनो संस्था नहि एक मंच थीक आ मंचे रहत, नव संस्था नहि बनत। ई मंच सब मिथिला मैथिल संगठन क' एक सूत्र म' बांधि मिथिला राज्य अभियानक लेल जन चेतना करत।
(३) - मिथिला समागम ओहि दलक नेता के जे मिथिला राज्य क' अपन घोषणा पत्र म' स्वीकार नहि करैत अछि तिनका संपर्क कय समझेबाक बूझेबाक प्रयास करत यदि तकर बादो ओ नेता मिथिला राज्य केर समर्थन नहि करता एहेन नेता के मिथिला म' वहिष्कार करत।
(४) - मिथिला समागम एहेन नेता के चाहे ओ मंन्त्री हो या प्रधानमंत्री जकर पार्टीक घोषणा पत्र म' मिथिला राज्य नहि, मिथिला राज्य अभियानक मंच पर स्वागत नहि करत ।
(५) - मिथिला समागम अपन सभ कार्यक्रम मिथिले के पावन भूमि पर करत।
(६) - मिथिला राज्य अभियानी मिडिया फोटो अखबार पंप आ शो के लेल व्यग्र नहि रहता। आन्दोलन करता मिडिया अपने आप समाचार छापय एहेन आन्दोलन करता।
(७) - अनेको व्यक्ति मिथिला मैथिल मिथिला राज्य आन्दोलनक नाम पर कोनो ने कोनो मिथिलाबाद विरोधी दलक राजनीति कय रहल छथि। मिथिला समागम मंच एहेन व्यक्ति सँ मिथिला हित म' काज करय लेल निवेदन करैत अपन दोहरा चरित्र क' समाप्त करक लेल निवेदन करैत अछि।
(८) - मिथिला समागम के सब कार्यक्रम सादगी सँ होयत। जतय कम सँ कम खर्च पर समागम होयत।
(९) - मिथिला समागम चंदा केर धंधा नहि करत।
(१०) - मिथिला समागम म' शामिल सब संगठन अपना के मजबूत करत जनता सँ जूड़त आ मिथिला राज्य अभियान क' लोक प्रिय बनाओत।
(११) - समागम जाति धर्म मजहवी भाषायी उन्माद सँ मिथिला क' मुक्त करैक जनचेतना अभियान करत आ मिथिलावासी एकता मिथिलाबाद के स्थापित करत।
(१२) - समागम अंगिका, वज्जिका,जूलही आ अन्य बोली जे मिथिला के तीसो जिला मे बाजल जाईत अछि से मैथिली अछि आ मैथिली पुस्तक साहित्य एकादमी पटना मे सब के मैथिली भाषा के पोथी मानत।
(१३) - मिथिला विकास आर मिथिला राज्य आन्दोलन मिथिला के सत्ता द्वारा उपेक्षा के विरुद्ध संघर्ष अछि आ एक दोसर के पूरक अछि । अत: समागम मे शामिल विकास आर राज्य आंदोलनी एक दोसर केर समर्थन करत, आलोचना नहि करत।
अपने केँ ज्ञात हो कि श्री उमाकान्त झा 'बक्शी' केर नेतृत्व म' पहिल मिथिला समागम समारोह केर आयोजन
पिछला मिथिला समागम क' एक उपलब्धि भेटल छल जाहिक तहत 2015 केँ विधानसभा चुनाव म' अखिल भारतीय मिथिला पार्टी आ श्री धनाकर ठाकुर जी केर आदर्श मिथिला पार्टी केँ तत्काल गठबंधन भेल छल। पिछला समागम केँ सहभागी सभ समाजिक संस्था एहि दुनू पार्टी केर गठबंधन द्वारा उतारल गेल उम्मीदवार केँ तन, मन आ धन सँ सहयोग करबाक सहमति देना छलाह।
आऊ सभ मिल मिथिलाक समग्र विकास आ अलग मिथिला राज्य लेल एहि मुहीम म' अप्पन सहभागिता सुनिश्चित करैत दोसर 'मिथिला समागम समारोह' क' सफल बनाबी।
समागम सँ सम्बंधित कुनु तरहक जानकी लेल संपर्क करि:
श्री उमाकान्त झा 'बक्शी' - 9830365506
श्री कमलेश झा - 9304696537
श्री उदयशंकर मिश्र - 9709633096


text:
नवका- पुरनका लेख सर्च करु...
मनमोहन आओर कासमी जी के साहित्य अकादमी पुरस्कार
एहि साल के साहित्य अकादमी पुरस्कार के घोषणा करि देल गेल अछि. ई साल जाएत-जाएत अपना सभ के लेल नवका साल के लेल विशेष खुशी द गेल. एहि बेर के साहित्य अकादमी पुरस्कार के लेल मैथिली भाषा सं स्व. मनमोहन झा आओर उर्दू सं प्रो. अबुल कलाम कासमी जीक चयन कएल गेलन्हि. मैथिल सभ के लेल एहि सं बेसि गर्व के गप आओर कि होतन्हि जे एहि बेर दू –दू टा सम्मान मिथिला मे आबि रहल अछि.
स्व. मनमोहन झा जी के ई पुरस्कार हुनकर कथा संग्रह ‘गंगा-पुत्र’ के लेल देल जएतन्हि. स्व, मनमोहन झा जीक जन्म मधुबनी जिलाक सरिसबपाही मे 1918 मे भेल छलन्हि आओर हुनकर निधन एहि साल 5 मई के भेलन्हि. हिनकर किताब मे अश्रुकण... वीर भोग्या... मिथिलाक निशापुर मे... गंगा-पुत्र आओर कथा यात्रा शामिल अछि. एकरे संग आनन्द मन्दाकिनी... संचियता आओर स्मारिका के संपादन सेहो कएने छथिन्ह.
प्रो. अबुल कलाम कासमी जी हमर ब्लॉक केवटी... दरभंगा के छथिन्ह आओर हुनकर उर्दू किताब ‘मआतिर तनकीदी रवैए’ के लेल ई सम्मान देल जएतन्हि. कासमी जी अखन अलीगढ़ विश्वविद्यालय मे मानविकी विभाग के एचओडी छथिन्ह. हिनकर किताब मे शायरी की तनकीद... आजादी के बाद... नावेल का फन... नजरियाती तनकीद आओर मशरकी शेरियत शामिल अछि. हिनका सं पहिने ओना दरभंगा सं एकटा आओर साहित्यकार मजहर इमाम के हुनकर शायरी के लेल साहित्य अकादमी पुरस्कार मिल चुकल छनि. सभ साहित्यकार के अगिला साल 16 फऱवरी के दिल्ली के कमानी ऑडिटोरियम मे सम्मानित कएल जएतन्हि.
हमर ईमेल:-hellomithilaa@gmail.com
सदस्यता लें टिप्पणियाँ भेजें (Atom)


text:
नवका- पुरनका लेख सर्च करु...
बिहार मे शिक्षक बहाली
बिहार मे जल्दीए एक लाख आओर शिक्षक केर बहाली कएल जाएत. एहि लेल दोसर चरण के प्रक्रिया जल्दीए शुरू होए के उम्मीद अछि. शिक्षक बहाली के लेल एहि बेर आवेदन केर सुविधा किछ बढ़ा देल गेल अछि. आब शिक्षक केर नौकरी चाहय वाला लोकनि पंचायत स्तर के अलावा प्रखंड स्तर पर सेहो आवेदन कs सकैत छथिन्ह. नौकरी मे शिक्षा मित्र आओर वैकल्पिक शिक्षा सं जुड़ल लोक के प्राथमिकता देल जाएत. एहि बेर मेघा सूची सेहो प्रकाशित कएल जाएत. दोसर चरण मे जे करीब एक लाख बहाली होएत ओहि मे सं अस्सी हजार शिक्षक प्राथमिक स्कूल के लेल होएत. मिडिल आओर हाई स्कूल के लेल 6-6 हजार शिक्षक के भर्ती कएल जाएत. संगहि संग एहि बेर हाई स्कूल में करीब तीन हजार लाइब्रेरियन के भर्ती सेहो होएत. एकर संग शिक्षक सभ के आब पहिने सं बेसि छु्ट्टी सेहो मिलत. शिक्षक सभ के आब चिकित्सा अवकाश 12 दिन के जगह 20 दिन मिलत. महिला शिक्षक के मातृत्व अवकाश आब 90 दिन के जगह 135 दिन मिलत.
सदस्यता लें टिप्पणियाँ भेजें (Atom)


text:
स्नेहल प्रधान
स्नेहल प्रधान (अङ्ग्रेजी: Snehal Pradhan) (जन्म १८ मार्च १९८६, पुणे, महाराष्ट्र, भारत) एक भारतीय महिला क्रिकेट खेलाडी छी । ओ अपन गेन्दबाजी एक्शनमे बहुत विवादित रहल अछि । ओ भारतीय महिला क्रिकेट टिमक लेल ५ वनडे म्याच खेलने अछि जबकि [१][२] ४ ट्वान्टी-ट्वान्टी क्रिकेट म्याचमे सेहो भाग लेनए अछि । स्नेहल दहिना हाथ सँ बल्लेबाजी आ मध्यम तेज गति सँ गेन्दबाजी सेहो करैत अछि ।
सन्दर्भ सामग्रीसभ[सम्पादन करी]
- ↑ "SN Pradhan", क्रिकइन्फो, अन्तिम पहुँच २४ मई २०१७।
- ↑ "SN Pradhan", क्रिकेट आर्काइव, अन्तिम पहुँच २४ मई २०१७।


text: नव दिल्ली. ओम राजेश्वरी त्रिपुरसुन्दरी प्रोडक्शन हाउसक बैनर मे बनल दीर्घ समय स' प्रतीक्षारत मैथिली फ़िल्म 'छूटत नहि प्रेमक रंग' केर 10 मइ कें प्रवासी मैथिल लोकनि कें धियान मे रखैत नीलम सिनेमा फ़रीदाबाद (हरियाणा) मे सफलतापूर्वक प्रदर्शित कएल गेल. पहिल प्रदर्शन बेस प्रभावी रहल कारण जे यूपी, हरियाणा आ दिल्ली सं आयल दर्शक लोकनि कें ई फिल्म बेस पसिन पड़लनि. विधवा विवाह पर आधारित एहि फ़िल्म मे अभिनय केलनि अछि राधाकान्त झा, सोनिया झा, अनिल मिश्र, खुशबू मिश्र, गोविन्द पाठक, नीलेश दीपक, रामनारायण, रविंदर, अमित, जयजय, मदन ठाकुर, परमेश, कमलानन्द शास्त्री, प्रेम, विश्वनाथ, बबन, अनीता रानी आदि. फ़िल्मक निर्माता -एस .के.ठाकुर , सह- निर्माता-राजीव कुमार मिश्र, निर्देशन - संतोष झा, सह-निर्देशन-अमरजीत राय केलनि अछि. संगीतकार: सुनील मल्लिक -प्रवेश मल्लिक, पटकथा आ संवाद : शुभेंदु शेखर, गीतकार : अशोक दत्त, कुमार शैलेन्द्र, धीरेन्द्र प्रेमर्षि, डॉ. राजेंद्र विमल, स्वर : सुनील मल्लिक, अंशु माला, नेहा प्रियदर्शिनी, प्रवेश मल्लिक, पंकज प्रसाद, समरजीत रॉय, चंद्रेश पाण्डेय, रमेश मल्लिक, ललित कामत, सावनी, नुपूर, चंद्रेश, अंजू नागर, मोहम्मद फहीम आदि. फ़िल्मक सहनिर्माता राजीव मिश्र जानकारी देइत कहलनि जे फरीदाबाद मे पहिल प्रदर्शित एहि फिल्म कें शीघ्राति-शीघ्र मिथिला समेत बिहारक बेसी स' बेसी क्षेत्र मे प्रदर्शन हेतु हमरा लोकनि तैयार छी, आशा अछि जे भाषाप्रेमी दर्शक आ मीडिया कर्मी लोकनिक असीम सिनेह भेटत. (Report/Photo: मनीष झा 'बौआभाइ')


text:
आई ILA Foundation, Noida द्वारा COVID-19 Roles Of NGO’s पर वेविनार राखल गेल छल जहिमें कोरोना महामारी के एहि विकराल समय में कोनो सामाजिक संस्था अर्थात NGO सबके की जिम्मेदारी होबाक चाही एहि समय में, एहिपर विस्तृत चर्चा कयल गेल।
वेविनार के अध्यक्षता करैत डॉ. निशांक शेखर ठाकुर एहि महामारी सँ बचाव के लेल सुरक्षात्मक उपाय के चर्चा कयलथि आ अपन अनुभव शेयर कयलथि अपन क्लिनिक सँ हास्पिटल तक के।
नीरज दीक्षित जी अपन सामाजिक दायित्व के बोध करबैत लोक के स्वत: आगा बढ़ि अपन जिम्मेदारी हेतु प्रयास कयलनि आ संचालन कयलन्हि।
अपन देश के NGO के इतिहास बतबैत प्रकाश मिश्रा जी कहला कि देश में एखनतक 33 लाख एनजीओ रजिस्ट्रेशन अछि, एहि हिसाबे जँ देखल जाय त हर गाम में कम सँ कम पाँच टा पड़त।
नीक-बेजाए, गुण-अवगुण, आमद-खर्च सबपर तथ्यात्मक जानकारी संग जानकारी देलनि आ कोनो एनजीओ के लेल चारि टा मूल तत्व बतेलन्हि सेवा, संवाद, सक्षम आ संरक्षण।
हर बातक जानकारी संग सेवा भावना आ सतत संवाद पर जोर दैत प्रकाश जी कहलन्हि कि एखन कोरोना के लेल सबसँ पैघ हथियार होयत सेवा भावना सँ कयल गेल संवाद जहिसँ लोक के जागरण हेतन्हि अपन सुरक्षा कोना कय सकथि एहि महामारी में। संवादक माध्यम लेल नारीशक्ति के आवाहन करैत प्रकाश जी एहि काज में बेसी सँ बेसी महिला लोकनि के भागीदारी सुनिश्चित करबापर जोर देलन्हि।
जे मजदूर, कामगार लोक अपन घर वापस आबि गेल छथि हुनका सबसँ संवाद करैत सब एनजीओ के हुनका सबके मानसिक रूप सँ मजबूत बनाकय मनोबल बढ़ाओल जाए ताकि ओ सब वापस अपन काज पर लौट सकथि। ई बहुत आवश्यक अछि आर्थिक व्यवस्था आ देशक अर्थव्यवस्था लेल आवश्यक अछि।
वेविनार में अपन बात रखैत अभिलाषा राजन जी महिला लोकनि के भागीदारी के आवश्यकता आ एकरा सुनिश्चित करबा लेल चर्चा कयलनि।
अपन अनुभव साझा करैत एडवोकेट ज्योति झा उदाहरण संग एनजीओ के काजक चर्चा आ प्रभावक संक्षिप्त चर्चा कयलनि।
वेविनार में एनजीओ के प्रति विश्वसनीयता लेल अजय गुप्ता जी अपन अनुभव संग तीन बातक ध्यानाकर्षण हेतु चर्चा कयलन्हि जे हमर सबके काज अछि सत्यापन, स्वयं सेवा आ प्रोत्साहन। एहि तीन चीज सँ कोनो एनजीओ वा सामाजिक संस्था के काज भय सकैत अछि। जँ समस्या आओल ओकर सत्यापन के पश्चात अगर स्वयंसेवा सँ आगा बढ़ल जाए त प्रोत्साहन भेटब आवश्यक अछि।
अजय जी सेवा भाव सँ काज कयरवला संस्था के प्रोत्साहन लेल कहलाह।
डॉ. भावना नवीन जी अपन विचार प्रकट कयलीह आ नारी सशक्तिकरण लेल जीवन के हर क्षेत्र में भागीदारी सुनिश्चित करय लेल विचार देलीह।
अंत में डॉ. निशांक शेखर इला फाउंडेशन में महिला लोकनि लेल अलग सँ विंग बनाकय काज नारी सशक्तिकरण हेतु करबा लेल अपन प्रतिबद्धता दुहरौलनि।
वेविनार में उपस्थित लोक छलथि शेफालिका वर्मा, सी. प्रकाश, देवेंद्र शर्मा, प्रदीप मिश्रा, राजीव वर्मा, शिवानी शर्मा, शोभा झा, शीतांशु मिश्रा, सुपर्णा वर्मा, सुप्रीता ठाकुर, तुलिका झा आ मैथिल मंच सँ मणिभूषण राजू उपस्थित छलथि।


text:
नवका- पुरनका लेख सर्च करु...
मुफ्त मोतियाबिंद ऑपरेशन शिविर
दरभंगा के शीशो मे 14 दिसंबर के निशुल्क मोतियाबिंद ऑपरेशन शिविर लागि रहल अछि. ई ऑपरेशन शिविर साईंनाथ मंदिर प्रबंधक समिति शीशो आओर पूअर होम दरभंगा के तरफ सं लगाएल जा रहल अछि. अहां सभ के गाम-घर मे अगर कोनो लोक के मोतियाबिंद अछि त हुनका ई खबर जरूर बताबय के कोशिश करबन्हि.
ई एहि लेल आओर जरूरी अछि किएक कि हिनका सभ के तरफ सं कराएल गेल एकटा सर्वे मे पता लागल अछि जे इलाका के काफी लोक के मोतियाबिंद छनि आओर हुनका तुरंत ऑपरेशन के जरूरत छनि. मुदा आर्थिक स्थिति के कारण सं ओ ऑपरेशन कराबय मे सक्षम नहि छथिन्ह.
उम्मीद अछि जे एहि शिविर मे 70 सं 75 लोक के ऑंखि केर ऑपरेशन होएत. आयोजक के एक ऑपरेशन पर करीब एक हजार रुपया के खर्च पड़तन्हि. ई धर्मार्थ काज अछि आओर अगर अहां सभ सेहो एहि परोपकार के काज सं जुड़य चाहय छी त जुड़ि सकय छी.
अहां सभ जे दान-पुण्य करब ओहि मे अहां के इनकम टैक्स के छूट सेहो मिलि सकैत अछि.. अहां सभ अपन चेक / ड्रॉफ्ट " The Kameshwari Priya Poor Home " दरभंगा के नाम सं द सकय छी.
आंखि के ऑपरेशन...इलाज...पढाई-लिखाई के क्षेत्र मे दरभंगा के पूअर होम के नीक स्थान अछि. पूअर होम आओर साईनाथ संस्था गरीब मरीज के लेल सेहो नीक काज करि रहल अछि. अहां सभ के सेहो एहि नीक काज मे सहभागी बनबाक चाही.
अहां सभ जे मदद... सहायता करय चाहय छी ओ साईंनाथ मंदिर शीशो के प्रबंधक के आ फेर दिल्ली मे रहय वाला कुशवाहा जीके पास भेज सकय छी. कुशवाहा जी पिछला साल सेहो एहिठाम शिविर लगौने छलखिन्ह.
हुनकर पता छनि : R.S.Kushwaha, G-65 , BALI NAGAR, New Delhi - 110015, Mob -093501-09529
एहि मोतियाबिंद ऑपरेशन के बारे मे आओर कोनो जानकारी चाही त अहां सभ एहि फोन पर सम्पर्क क सकय छी.- 080106-04139 आओर 093048-62626
सदस्यता लें टिप्पणियाँ भेजें (Atom)


text:
दिनांक 2 अक्टूबर के सिलीगुड़ी में विद्यापति मंच के तरफ स पहिल बेर प्रतिभा सम्मान समारोह के आयोजन कैल गेल । ई आयोजन केर शुरूआत मुख्य अतिथि बिपिन गुप्ता आ भरत प्रसाद गुप्ता केर संग के एन झा, बबीता झा महाकवि विद्यापति चित्रक संगे महात्मा गांधी आ लाल बहादुर शास्त्री के समक्ष दीप प्रज्वलित करैत पुष्प अर्पित कैलाह । एकर बाद मिथिला परंपरा के अनुसार देवी गीत ‘ जय जय भैरवी असुर भयावनी’ के नृत्यक प्रस्तुति हंशिका झा द्वारा कैल गेल ।
ई सम्मान समारोह में दसवीं आ बारहवी केर बच्चा सभ के मेडल आ प्रशस्ति पत्र दअ कअ सम्माानित कैल गेल अछि । एकर मुख्य संयोजक बबीता झा कहलखिन्ह जे ई तरहक आयोजन मंच द्वारा पहिल बेर कैल गेल अछि । हमर कोशिश रहत जे हर साल प्रतिभा सभ के सम्मानित कअ क उत्साह बढाबि । जाहि में सभक सहयोग अपेक्षित अछि । बबीता झा कहलि जे मंच के प्रयास अछि आ हम सभ लोकनि यथासंभव मेधावी बच्चा सभ के हर संभव मदद कैल करि ।


text:
फेसबुक भारत मे तीन नव फीचर लांच केलक अछि. नव फीचर मे यूजर कें पोस्ट सेव करबाक आ पुरान पोस्ट कें अकाइव करबाक ऑप्शन भेटत. एकर संगहि वॉयस पोस्ट फीचर सेहो लांच भेल अछि. ई तीनू फीचर भारतीय यूजर कें सब सं पहिने भेटत, तकर बाद ई निश्चय कएल जाएत जे आन-आन देश मे ई फीचर कोना उपलब्ध होएत.
सीमित फोन स्टोरेज केर समस्या कें धियान मे राखि फेसबुक एक फीचर कें लांच केलक अछि, जाहि सं यूजर फेसबुक कैमरा सं क्लिक फोटोज आ वीडियोज कें फेसेबुक पर सेव क' सकत. वॉयस पोस्ट फीचर माध्यम सं यूजर अपन स्टोरी मे ऑडियो मैसेज सेहो जोड़ि सकैत छथि.
अकाइवक माध्यम सं यूजर पुरान पोस्ट कें अकाइव मे राखि सकैत अछि. फेसबुक ई नव फीचर एहन समय मे आनि रहल अछि जखन जानकारी लीक मामिला मे ओकर किरकिरी भ' चुकल अछि.
Maithili News, Mithila News, Maithil News, Digital Media in Maithili Language


text:
नवका- पुरनका लेख सर्च करु...
मैथिल बैसार...
अंतर्राष्ट्रीय मैथिली परिषद के दु दिनक राष्ट्रीय कार्यकारिणी जयनगर मे शुरू होबय जा रहल अछि. कार्यकारिणी 13 ओर 14 जून के आर्य कुमार पुस्तकालय मे होएत. राष्ट्रीय कार्यकारिणी मे मिथिला आओर मैथिलीक विकास पर चर्चा कएल जाएत. मुदा अखन धरि जतेक बैसार आओर काज भेल अछि ओकरा संताष जनक नहिं कहल जा सकैत अछि. अपन मैथिल सभ कइटा गुट मे बंटल छी . एकटा ईर घाट त दोसर बीर घाट. विकास के बात पर सेहो कोनो तालमेल नहिं. सभ अपन-अपन राग अलापैत रहैत छथि. एहि कार्यकारिणी मे करीब 50 टा सदस्य शामिल होताह. हिनका सभ सं हम नीक करय के उम्मीदे टा कs सकय छी. किछ ठोस देखबन्हि तखने किछ भरोस होएत.
सदस्यता लें टिप्पणियाँ भेजें (Atom)


text:
कोलकाता : मैथिली ओ मिथिला हेतु सांस्कृतिक अलख जगओनिहार संस्था मिथिला विकास परिषद्क एक असहाय एवं अनजान रोगी कें आर्थिक मदति देलक अछि. परिषदक राष्ट्रीय अध्यक्ष अशोक झा जनौलनि जे दरभंगा जिलाक मनीगाछी ब्लॉक केर नेहरा गामक छात्रा कुमारी पूजा ठाकुर (19) अपन पिताक जिंदगी बचएबाक हेतु अपन एक किडनी द' उदाहरण प्रस्तुत कयलक अछि. परिषद्क कतेको सदस्य मुकुंदपुर स्थित रवीन्द्र नाथ टैगोर इन्टरनेशनल इन्स्टीट्यूट ऑफ़ कार्डियो सांइस मे पीड़ित परिवार सं सम्पर्क क' किडनी प्रत्यर्पणक दौरान अस्पताल मे उपस्थित छलाह. परिवार कें परिषद्सं दिस सं २५ हजार टाका केर आर्थिक मदति देल गेल. एहि अवसर पर परिषद्क पवन ठाकुर, अंजय चौधरी, नंद कुमार झा, अरुण झा, शेखर वर्मा, अरविन्द तिवारी आदि सदस्य उपस्थित छलाह. परिषद् आओर आर्थिक मदति हेतु परिवार कें आश्वस्त केलक आ जनसेवा हेतु अपन प्रतिबद्धता जतौलक.
(Report: मिथिमीडिया ब्यूरो)
(Report: मिथिमीडिया ब्यूरो)
Tags: हालचाल


text:
पटना/ कलकत्ता. मैथिलीक निस्सन साहित्यकार जीवकांत केर निधन सं साहित्य जगत मे शोक पसरि गेल अछि. जीवकांत केर निधन आइ (बुधदिन, ११ सितम्बर २०१३) कें इंदिरा गाँधी आयुर्विज्ञान संस्थान, पटना मे दिनक १ बजे हृदय गति रुकला सं भ' गेलनि. अंतिम संस्कार हुनक गाम ड्योढ़ मे काल्हि हेतनि.
मैथिली साहित्य मे हिनक कलम आबाध चलैत रहल अछि. वर्ष १९९८ मे हिनका काव्य संग्रह 'तकैत अछि चिडै' हेतु साहित्य अकादेमी पुरस्कार सं सम्मानित कयल गेल छल. कविताक अतिरिक्त ई उपन्यास आ कथा सेहो लिखने छथि. हिनक कविता एक दिस यथार्थ कें छुबैत छल त' दोसर दिस बाल साहित्य केर रचना सेहो कयलनि. बाल कविता लेल सेहो ई बेस लोकप्रिय छलाह. ई 'पिंजर प्रेम प्रकाशा' नामक आत्मकथा सेहो लिखने छथि जे मैथिलीक अमूल्य निधि अछि. हिनक निधन सं मैथिली साहित्यक अपूरणीय क्षति भेल अछि. ज्ञात हो जे हिनक जन्म २५ जुलाइ १९३६ कें भेल छलनि. अवकाशप्राप्त शिक्षक छलाह आ गामे मे रहि निरंतर साहित्य सृजन मे लागल छलाह.
(Report: अनमोल झा )
Tags: हालचाल


text:
अगर एहिना उद्योगपति सभक दौरा होयत रहल त किछु न किछु निवेशक माहौल बनबे करत...राज्य में पैसा अइबे करत...किएक त बिहार में मजदूर... श्रमशक्ति... युवाशक्ति...के कमी नहिं छै...पत्रकारिता... सिविल सर्विसेज...स्टॉफ सलेक्शन...बैंक पीओ... आईआईटी... मेडिकल... आईआईएम सभ में बिहारक छात्रक धाक चलय छै... भने बाहर बिहार के लोकक के बिहारी कहि मजाक उड़ाबय छै मुदा बिहारी अपन काम काज सं सभठाम छायल छथि...आई काल्हि आईटी क्षेत्र में सेहो अपन जोरदार उपस्थिति दर्ज कएने जा रहल छथि...मुदा बिहारी कहाबय लेल हम खुद जिम्मेदार छी...
आब जखन रिलायंस के मुकेश अंबानी जी के नजर बिहार पर पड़ल अई ते विकास होयबे करत...ई जरूर छै जे अहि मे ओ अपन दीर्घकालीन फायदा...नफा..लाभ देखय छथिन्ह...मुदा एहि सं एहिठामक लोकक के रोजगार मिलत..बेरोजगारी दूर होएत...राज्य सं होय वाला लोकक पलायन कम होयत...गाम घर में विकासक किरण दिखत...किएक त ओ कहबै कएलाह जे हुनकर नजर बिहार में गामक विकास आओर सौर ऊर्जा पर अछि...आओर एहि लेल ओ दीर्घकालीन नीति पर काज करताह...ओ दस साल--पन्द्रह साल के लक्ष्य लक चलताह...
पटना में मुख्यमंत्री के संग भेंट में ओ कहलथिन्ह जे बिहार के लोक बड़ मेहनती छथि आओर एहिठामक युवा बड़ मेघावी छथि...ओ एहिठाम खाद्य प्रसंस्करण... कृषि विकास... ऊर्जा आओर युवा शक्ति में काफी संभावना देखलथिन्ह... हुनकर पाई लगायला सं बिहारक तस्वीर 10-15 साल में किछ आओर रहत...किएक त जहिठाम रिलायंस के निवेश भेल अ ओहि ठामक सूरत बदलि गेल अ...चारु कात सं विकास भेल अ...
पटना में जखन ओ अपन विमान सं पहुंचलाह तं हुनकर जोरदार स्वागत कएल गेल...राज्य केर जानु सभटा बड़का अधिकारी हुनका स्वागत लेल मौजूद छलाह...हुनकर स्वागत सं लक खान पान तक सभ पर बिहारक परम्परा..रीति-रिवाज के विशेष ध्यान रखल गेल छल...खाना में गुजराती सं लक लिट्टी चोखा तक परसल गेल...अंबानीजी सेहो खुश छलाह आओर मुख्यमंत्रीजी सं कहबो कएलथिन्ह जे बिहारक विकासक बिना देशक विकास संभव नहिं अछि आओर जल्दिए बिहार में विकासक बयार चलत..अहि सं एहिठामक लोक के संग संग हुनकर स्टॉक होल्डर से सेहो फायदा होयत...रिलायंस प्रमुख के ईहो कहलाय छलन्हि जे पश्चिम भारत में हुनकर ग्रुप जेहि क्षेत्र में काज क रहल अछि मानु त ओहि सभ में पाई लगायल जाइत...चलु नवरात्र में हुनकर अनाय बिहार के लेल शुभ होय...


text:
सुपौल : जिला पदाधिकारी महेन्द्र कुमार आरटीपीसी आर लैब केर उद्घाटन केलनि। सदर अस्पताल सुपौल मे जिला पदाधिकारी महेन्द्र कुमार जीआरटीपीसीआर लैबक उदघाटन केलनि। एकर बाद आरटीपीसीआर लैबक निरीक्षण सेहो केलनि आ जांच सं संबंधित जिला संचारी रोग पदाधिकारी सं आवश्यक जानकारी सेहो लेलनि।
संचारी रोग पदाधिकारी जानकारी देलनि जे डेढ़ घंटा मे ई मशीन 96 गोटेक जांच क’ सकैत अछि। उद्घाटन केर अवसर पर सौ गोटेक जांच सदर अस्पताल मे कयल गेल। जांच मे सभ जांच रिपोर्ट निगेटिव पाएल गेल।
वर्तमान मे सदर अस्पताल सुपौल मे पांच सय नमूना केर जांच कयल जाएत। किछु दिनक बाद जांचक दायरा बढाएल जाएत। वर्तमान मे सदर अस्पताल सुपौल मे आरटीपीसीआर लैब मे 5 एल टी 1 माइक्रोलोजिसट 2 कंप्यूटर ऑपरेटर केए प्रतिनियुकती केएल गेल अछि। पंकज कुमार झा जिला अनुश्रवण सह मूल्यांकन पदाधिकारी जनौलनि जे सभ जांचक ऑनलाइन पोर्टल पर इंट्री होयत। लाभार्थी कें मोबाइल सं जनतब भेंट जाएत। ऐ लैब कें चालू भेलाक बाद 24 घंटा मे जांच रिपोर्ट भेट जाएत। उद्घाटन केर अवसर पर सिविल सर्जन डाक्टर इन्द्रजीत प्रसाद, जिला संचारी रोग पदाधिकारी डाक्टर मेजर शशिभूषण प्रसाद, उपाध्यक्ष डाक्टर नूतन वर्मा एवं अन्य कर्मी सेहो उपस्थित छलाह।
1,836 total views


text: खगड़िया । बाढ़ रूपी आपदा स आब नहि होएत जानमाल क अपूर्णीय क्षति। कारण इ जे वैदेही अर्थात खगड़िया क बहू-बेटी एकरा स दू-दू हाथ करबा लेल तैयार भ रहल छथि। एहि ठामक तीसटा महिला बाढ़ मे बचाव कए लकए बूढ़वा घाट क लग मे हिलकोर मारैत बागमती मे 1 जुलाई स ट्रेनिंग ल रहल छथि। हिनका बाढ़ मे डूबैत लोक कए बचेबाक संग-संग सांप काटबा आ डायरिया आदि बीमारी क प्राथमिक उपचार क ट्रेनिंग सेहो देल जा रहल अछि। द ट्रेनिंग हुनका किसान विकास ट्रस्ट क दिस स टीडीएच जर्मनी क सहयोग स देल जा रहल अछि। महिला शक्ति संगठन स जुड़ल सदस्य क रूप मे जखन लाइफ जैकेट पहनिकए बागमती मे छलांग लगबैत छथि त दृश्य कोनो बालीबुड क सिनेमा स कम नहि होइत अछि। रीता वर्मा(घरारी), डोमनी देवी (अंबा रसौंक), नीलम देवी (चकला मुसहरी), हीरा देवी (तीनगछिया) कहैत छथि- जखन-जखन बाढ़ अबैत अछि, त हमरा सब कए काफी नुकसान होइत अछि। हमसब जन्मजात तैराक छी। केबीटी (किसान विकास ट्रस्ट) वाला ट्रेनिंग द रहल अछि। आब बाढ़ मे ककरो नहि डूबए देब।


text:
हावड़ा. पश्चिम बंगालक हावड़ा जिला अंतर्गत बेलूरक मिथिला सेवा समितिक सभागार मे पहिल सत्र मे झंडोतोलन मिथिला सेवा समिति चैरिटेबल ट्रस्टक चेयरमेन दिनेश मिश्र केलनि. एहि अवसर पर प्रसिद्ध रंगकर्मी भवनाथ झा अपन अभिभाषण क्रम मे मिथिला आ आजादीक विषय मे इजोत देलनि. समितिक सदस्य राघवेन्द्र झा सेहो भारतीय नारीक अस्मिता पर इजोत देलनि. दोसर सत्र मे श्री रामचरित मानस गोष्ठी परिवार द्वारा गोस्वामी तुलसीदासजी विरचित श्री रामचरितमानस अखंड पाठक आयोजन 26 जनवरी 2013 सं 27 जनवरी 2013 धरि कयल गेल. जाहि मे स्थानीय मैथिल पंडित लोकनि पाठ केलनि. मूल-मंत्र सीताराम चरण रति मोरे। अनुदिन बढ़ऊ अनुग्रह तोरे।। छल. मुख्य पंडित श्रवणजी नियम निष्ठाक संग पूजा-अर्चना केलनि. एहि अवसर पर मिथिला सेवा समितिक सचिव केर भव्य नृत्य सराहल गेल. एहि शुभ अवसर पर मिथिला सेवा समिति आ गोष्ठीक सभ पदाधिकारी लोकनि उपस्थित छलाह. रंगकर्मी भवनाथ झा समापन कार्यक्रम मे सभ श्रोता कें धन्यवाद ज्ञापन केलनि. पंडित आ गायक दिलीप झाक गायन खूब सराहल गेल. एहि मे विशेष रूप सं नागेन्द्र जी, सुमन झा, ललन झा, अरुण मिश्र, अशोकजी, सुभाष जी, राजकुमार झा, नवीन चौधरी, संजय झा, भरत झा आ संजीव झा (गुड्डू) सहित अन्य सदस्य लोकनि सक्रिय देखल गेलाह. (Report/Photo: प्रकाश झा)
Tags: हालचाल


text:
दिल्ली : उत्तर प्रदेश कs कानपुर में बुध दिन भोरे सियालदह-अजमेर एक्सप्रेस पटरी सs उतर गेल। एही दुर्घटना में ट्रेन कs 15 डिब्बा पटरी सs उतैर गेल। टटका जानकारी के मुताबिक सियालदह-अजमेर एक्सप्रेस 12987 के हादसा में ट्रेन कs गार्ड सेहो जख्मी भेल अछि। राहत आर बचाव कार्य शुरू भ गेल अछि। एही हादसा में एखन तक 44 गोटे के घायल होबाक खबर भेटल अछि। रेलवे के पीआरओ अनिल सक्सेना के अनुसार कानपुर देहात के बगल में रूरा स्टेशन के लग इ हादसा भेल। हालांकि, किनको मौत होबाक खबर नै अछि। इ हादसा हादसा सुबह 5:20 पर भेल। आपात सेवा के लेल एंबुलेंस मौका पर अछि। मेडिकल ट्रेन सेहो मौका पर पहुंच गेल अछि। डॉक्टर आर अन्य राहत एजेंसि घटनास्थल पर पहुंच चुकल अछि। अनिल सक्सेना कहला कि एही के बारे में जानकारी फेसबुक आर ट्विटर के माध्यम सs सेहो देल जा रहल अछि।सक्सेना कहला कि छठा सs लक 20वां डिब्बा यानी 15 डिब्बा पटरी सs उतैर गेल। रेल मंत्री सुरेश प्रभु ट्वीट करि कहला 'हम व्यक्तिगत रूप सs हालात पर नजर रखने छी। वरिष्ठ अधिकारि के घटनास्थल पर तत्काल पहुंच के निर्देश देल गेला।
रेलवे जारी कैल्क हेल्पलाइन नंबर-
कानपुर- 0512-2323015, 2323016, 2323018
इलाहाबाद- 05322408149, 2408128, 2407353
टूंडला- 05612-220338, 220339
अलीगढ़- 0571-2404056,2404055


text:
हुगली/कलकत्ता : महानगरसं कनेक फटकी करमान लागल लोक जुटल छल पंडालमे. महिला, बच्चा, नव-पुरान सभ तरहक लोक दर्शकमे छल. थोपड़ीक गड़गड़ाहटि संगीतक काज करैत छल जखन जनकजी मंचसं कविता पढि रहल छलाह. मैथिली कविताक लोकप्रियताक एहिसं पैघ सबूत आओर किछु ने भ' सकैछ. रविदिन 28 दिसंबर 2014कें शास्त्रीनगर (कोन्नगर)मे मैथिली दिवसक आयोजन पर किछु एहने देखबामे आएल.
कार्यक्रम आयोजन जानकी सेवा संघ द्वारा विद्यापति लेनमे भेल छल. बेरूपहर तीन बजेसं आयोजित एहि कार्यक्रममे दड़िभंगा आकाशवाणीक मणिकांत झा मंच उद्घोषक छलाह. मैथिली साहित्य मंचो पर आम लोकक मध्य कतेक लोकप्रिय अछि से ई दुनू गोटे सबहक समक्ष रखलनि. विभिन्न प्रसंगक उल्लेखक' मणिकांतजी कार्यक्रमक रोचकता बनओने रहलाह त' डॉ जयप्रकाश चौधरी 'जनक' अपन हास्य कवितासं श्रोता लोकनिकें झुमा देलनि.
दरभंगा आकाशवाणी केर कलाकार प्रवीण कुमार मिश्र ओ हुनक टीम द्वारा मैथिली गीत-संगीतक कार्यक्रम प्रस्तुत कएल गेल. कार्यक्रममे शैल झा 'सागर' ओ अंजना इस्सरक गीत सेहो दर्शकक भरपूर मनोरंजन केलक. एहिसं पहिने एतय अष्टजामकेर आयोजन सेहो कएल गेल छल. मैथिलीकें आठम अनुसूचिमे स्थान भेटबाक अवसर पर ई आयोजन भेल छल.
कार्यक्रमक शुरुआत गोसाओनिक गीतसं भेल. कार्यक्रमक उदघाटन आयकर आयुक्त अजय सिंह केलनि. विशेष पाहुनक रूपे उद्योगपति ओ समाजसेवी युगल किशोर झा ओ जीवेन्द्र मिश्र उपस्थित छलाह. सभाक अध्यक्षता मैथिली दैनिक मिथिला समाद केर संपादक तारा कान्त झा केलनि. एहि अवसर पर वरिष्ठ साहित्यकार लक्ष्मण झा 'सागर', प्रफुल्ल कोलख्यान मैथिली-मिथिला विषय पर अपन विचार प्रकट केलनि. कार्यक्रमक उपरान्त संस्थाक अध्यक्ष राज कुमार झा धन्यावाद ज्ञापन केलनि.
(रिपोर्ट : मिथिमीडिया ब्यूरो)
Tags: हालचाल हालचाल : एहिपार


text:
मैथिली... मिथिलाक लेल एकटा नीक खबर अछि. साहित्य अकादमी दिल्ली मिथिला मिहिर के 20 वॉल्यूम मे प्रकाशित करत. ई घोषणा महाराजा कामेश्वर सिंह फाउंडेशन के ट्रस्टी डॉ हेतुकर झा कएलखिन्ह. ई घोषणा भेल मधुबनी मे आयोजित मैथिलीक तीन साहित्यकार भुवनेश्वर सिंह 'भुवन'... लक्ष्मीपति सिंह आओर ईशनाथ झा जीक जन्मशती वार्षिकी के अंतिम दिन. दू दिनक ई संगोष्ठी साहित्य अकादमी दिल्ली आओर मैथिली साहित्य परिषद के ओर सं आरके कॉलेज मे भेल.
संगोष्ठी के आखिरी सत्र मे पं. गोविन्द झा... रामदेव झा... मोहन भारद्वाज... महेन्द्र मलंगिया... डा. हेतुकर झा... फूलो पासवान आओर डा. अमरनाथ झा सहित दोसर विद्वान लोकनि ई फैसला कएलखिन्ह जे साहित्य अकादमी नई दिल्ली मिथिला मिहिर के 20 वॉल्यूम मे प्रकाशित करि सकैत अछि. एहि के लेल अकादमी के एनओसी द देल जाएत.
एहि संगोष्ठी के पं.चन्द्रनाथ मिश्र... साहित्य अकादमी के उपसचिव एस. गुणशेखरन... साहित्य अकादमी मे मैथिली परामर्श मंडल के संयोजक विद्यानाथ झा विदित... ललित नारायण मिथिला विश्वविद्यालय के प्रति-कुलपति पद्माशा झा समेत कइटा विद्वान संबोधित कएलखिन्ह. संगोष्ठी मे कहल गेल जे मैथिली भाषा के विकास के लेल साहित्य अकादमी जोर-शोर सं काज क रहल अछि.
संगोष्ठी मे एहि बात पर जोर देल गेल जे एहि तरहक संगोष्टी हर साल होबाक चाही. संगोष्ठी मे तीनु साहित्यकारक रचना... पोथी पर आलेख पढ़ल गेल... हुनकर जीवन पर... व्यक्तित्व... कृतित्व पर प्रकाश डालल गेल... आओर चर्चा कएल गेल.


text:
गरीब छोरि कऽ के बुझतै गरीबीके मारि
ओ तऽ पेटे लेल जरबै छै कोरो आ पाढि़
भेल छै स्वार्थी सब नेता अपन स्वार्थे में चूर
छिनलकै जे सपना सुख भऽ गेलैक कोसो दूर
ओकरे पर सब मुंहगरहा करैछै ब्रह्म लूट
निकालै छै ओकरेसँ फाइदा करा कऽ फूट
रहितै जे ओकरो लग अपन ज्ञानक बखारी
नै बनितै समाजक लेल दरिद्र ओ भिखारी
भेल छै बहुतो ठाम स्कूल, कलेजक निर्माण
पेट में अपुग दाना तहने सब किछु विरान
कोनो गोटे नै खेलाऊ ओकर जीवन सँ खेल
करिऔ ओकरो आगू समाजक विकासक लेल ।।
(साहित्यकार ठाकुर गीत, कविता, कथा, हाइकु अदि विधा मे कलम चलाते हैं। मैथिली साहित्य मे इनकी कई कृतियाँ प्रकाशित हुई हैं । ये नेपाल प्रज्ञा प्रतिष्ठान से प्रकाशित होने वाली आँगन पत्रिका के सम्पादक हैं । मिथिला बिहारी नगरपालिका मिथिलेश्वरमौवाही–३ प्रदेश नं.२, धनुषा)
[email protected]


text:
टाटा सन्स द्वारा टाटा एयरलाइंस केर स्थापना 1932 म' कायल गेल छल। कराची स' बॉम्बे केर पहिलफ्लाइट खुद जेआरडी टाटा उड़ौना छलाह। आजादी स' पहिने 1946 म' टाटा एयरलाइंस सार्वजनिक कंपनी बैन गेल आओर ऐहिक नाम बदैल एयर इंडिया क' देल गेल छल। हवाई जहाज उड़ायब जेआरडी टाटा केर जुनून छलैन्ह। कंपनी केर वेबसाइट के मुताबिक, जहाज उड़ाबईक लेल क्वालिफाई करै बला ओ पहिल भारतीय छलाह। वेबसाइट म' बताओल गेल अछि कि हवाई जहाज उड़ेबाक लाइसेंस हुनका 1929 म' भेटल। भारत म' कमर्शल एविएशन आने बला ओ पहिल व्यक्ति छलाह। 1948 म' ओ एयर इंडिया इंटरनैशनल केर स्थापना केलनि। 1978 धरी ओ एयर इंडिया केर जिम्मेदारी सम्हारलनि।
1953 म' जखन सरकार द्वारा एयर इंडिया केर राष्ट्रीयकरण कायल गेल तखन ओ दुनिया केर श्रेष्ठ एयरलाइंस छल। टाटा क' जखन पता चलल कि तत्कालीन प्रधानमंत्री जवाहर लाल नेहरू एयर इंडिया केर राष्ट्रीयकरण क' देलनि ओहो हुनका बिना बतेने त' हुनका बड़का झटका लागल। ओनाकि टाटा राष्ट्रीयकरण के बाद एयरलाइंस केर चेयरमैनक पद सम्हारलनि। हुनका नेतृत्व म' कंपनी 1977 तक नीका जोका संचालित होयत रहल।1977 म' प्रधानमंत्री मोरारजी देसाई टाटा क' पद सँ हटा देल गेल।
आय एयर इंडिया खराब संचालन आओर नाकामयाब बिजनस करबाक जीबैत - जागैत सबूत बैन गेल अछि। कंपनी पर भारी कर्ज अछि आओर इए कारण अछि कि सरकार ऐहिक निजीकरण करि एहिसँ छुटकारा पाबे चाहैत अछि। नरेंद्र मोदी सरकार 2014 म' सत्ता सम्हारबाक बादे स' करीब 16 हजार करोड़ टाका एयर इंडिया म' लगा चुकल अछि।


text:
दड़िभंगा. अंतरराष्ट्रीय मैथिली सम्मेलन केर नवम महाधिवेशन एहि बेर गुजरात केर सूरत शहर मे होमयवला छल जे आब देवघर मे आयोजित होयत. 22 व 23 दिसंबर 2012 कें एहि आयोजनक बाद जगह-जगह मैथिली अधिकार रैली निकालल जाएत. विद्यापति सेवा संस्थान केर महासचिव डा. बैद्यनाथ चौधरी 'बैजू'क अनुसार दू दिवसीय अंतरराष्ट्रीय मैथिली सम्मेलनक प्रथम दिन विद्यापति संगीत सं प्रारंभ कार्यक्रम मे बहुभाषी विद्वान लोकनि कें सम्मानित कयल जाएत. एहि कार्यक्रमक माध्यम सं भाषाइ सौहार्द व संस्कृतिक परस्पर आदान-प्रदान करबाक प्रयास कयल जायत. दोसर दिन सांझ कवि गोष्ठी व राति संगीत, नृत्य व नाटक आयोजित कयल जायत. सम्मेलन रामदेव मंडलक अध्यक्षता मे आयोजित कयल जायत. एहि अवसर पर स्मारिका केर विमोचन सेहो होयत. (Report: मिथिमीडिया ब्यूरो)
Tags: हालचाल


text:
कलकत्ता. कलकत्ता सं यात्री केर लगाओ कतेक रहनि से साहित्य प्रेमी लोकनि सं नुकायल नहि अछि. यायावर साहित्यकार बैद्यनाथ मिश्र 'यात्री' कलकत्ता अबैत रहैत छलाह आ अपन जीवन काल मे कलकत्ता मे अपन अमिट छाप छोड़ने छथि. यएह कारण अछि जे हुनक पहिल प्रतिमा सेहो कलकत्ते मे तारासुन्दरी पार्क मे स्थापित भेल. मिथिला विकास परिषद् केर अथक प्रयास सं जतय यात्रीक प्रतिमा लागल ओतहि एतुक्का साहित्यप्रेमी लेल हुनका मोन पाड़बाक आ हुनक दर्शन करबाक एकटा ठाम सेहो बनि गेल.
यात्री कें हुनक पुण्यतिथि 5 नवम्बर कें मिथिला विकास परिषद् द्वारा श्रद्धांजलि सभा आयोजित कयल गेल. यात्रीक प्रतिमा पर माल्यार्पणक पश्चात उपस्थित साहित्य प्रेमी लोकनि हुनका विषय मे चर्चा कयलनि. यात्रीक व्यक्तित्व आ कृतित्वक चर्चा करैत साहित्यकार लोकनिक कहब छल जे अनंत काल धरि यात्री भाखाप्रेमी लोकनि कें प्रेरणा देइत रहताह। एहि अवसर पर मिविप अध्यक्ष अशोक झा, विष्णुदेव मिश्र, आमोद कुमार झा, विनय प्रतिहस्त, चन्दन कुमार झा, रूपेश त्योंथ आदि लोकनि उपस्थित छलाह. (Report: मिथिमीडिया ब्यूरो)
Tags: हालचाल


text:
पटना: बिहारक राजनीतिक क्षेत्र स’ पैघ खबरि अछि. खबरि यह है कि पूर्व मुख्यमंत्री जीतन राम मांझी की पार्टी हम एनडीएमे शामिल होयत. एहि संबंधमे पार्टी प्रवक्ता दानिश रिजवान जनतब दैत कहलनि जे 3 सितम्बरके जीतन राम मांझीक पार्टी हम एनडीएमे शामिल भ’ जायत. एहि संबंधमे जीतन राम मांझी ऐलान करताह.
पार्टी प्रवक्ता दानिश रिजवान कहलनि जे पार्टी विकासक लेल एनडीएक संग द’ रहल अछि, सीट हमरा लेल कोनो मुद्दा नहि अछि. बता दी जे महागठबंधन स’ कात होयबाक बाद हालमे पूर्व मुख्यमंत्री जीतन राम मांझी राज्यक मुखिया नीतीश कुमार स’ हुनका आवास पर भेट कयने छलाह. ओहि दिन इ तय भ’ गेल छल जे जीतन राम मांझीक नाव एनडीएक कात लागत. यद्यपि ओहि दिन एहि संबंधमे पूछल जयबा पर पार्टी प्रवक्ता दानिश रिजवान कहने छलाह जे क्षेत्रीय मुद्दाके ल’ भेट कयल गेल अछि. एकरा राजनीतिक नहि बुझू. पार्टी आगू की निर्णय लेत अहाँके किछु दिनमे बता देल जायत.
ज्ञातव्य होअय जे जीतन राम मांझी महागठबंधन स’ नेता प्रतिपक्ष तेजस्वी यादवक मनमाना रवैया स’ तमसा क’ कात भ’ गेलाह अछि. जीतन राम मांझी महागठबंधनमे लगातार कॉर्डिनेशन कमेटीक गठनक मांग क’ रहल छलाह जाहि स’ चुनावक पहिने सीट आ सीएम कैंडिडेटके ल’ स्थिति स्पष्ट भ’ जाय. मुदा बेर-बेर कहब आ अल्टीमेटम देबाक बादो तेजस्वी यादव हुनका बात पर ध्यान नहि देलनि परिणामतः जीतन राम मांझी महागठबंधन स’ अलग भ’ गेलाह.


text:
मिथिला : : उत्पत्ति एवं नाम
एहि भूमि हेतु प्रयुक्त ‘विदेह’ तथा ‘मिथिला’ नामक उत्पत्ति विशुद्धत: पौराणिक अछि। जूलियस एग्लिंगक अनुसार प्राचीनकाल में ई भू-भाग आर्यलोकनिक निवासस्थल अतिपूर्व में छल। कहल जाईत अछि जे उक्त प्रदेश अपन नाम सरस्वती तीरसँ आगत राजा विदेघ माथव अथवा विदेह माधव सँ पओलक। शतपथ ब्राह्मणक अनुसार विदेघ माथव अपन पुरोहित गौतम रहुगणक संग सरस्वतीक तटसँ सदानीराक (गण्डकीक) तटपर आबि सर्वप्रथम अग्निकेँ प्रज्वल्लित क’ एहि भूमिकेँ पवित्र कयलनि। ई सत्य जे माथवक आगमनक पश्चात अनेक ब्राह्मण एतय अयलाह। फलत: एहि भूमि पर कृषि प्रारंभ भेल तथा यज्ञ द्वारा अग्निकेँ सन्तृप्त कयल गेल। महाकाव्य तथा पुराणसभक वंशावलीमे द्वितीय राजाक रूपमे परिगणित मिथि वैदेह माथव विदेघक परिलक्षक थिक।
पौराणिक वंशावलीक अनुसार अयोध्याधिपति मनुक पुत्र निमि एहि यज्ञ-भूमिमे अयलाह। हुनकर पुत्र मिथि अपन नामपर मिथिला नामक राज्यक स्थापना कयलनि। नगर निर्माणक क्षमता रखबाक कारणेँ ओ जनक नाम सँ प्रख्यात भेलाह। ईहो कहल जाइछ जे मन्थनक बाद उत्पन्न होयबाक फलस्वरूप हुनक नाम मिथि राखल गेलनि। असामान्य जन्मक कारणेँ ओ जनक कहओलनि तथा पिता अशरीरी रहबाक कारणेँ विदेह। एहि तरहेँ हुनक नामक आधारपर एहि प्रदेशक नाम मिथिला पड़ल।


text:
कमलेंद्र
नई दिल्ली। दरभंगा जिलाक रामेश्वर नगर स्थित अशोक पेपर मिल मे मंगलदिन आगि लागि गेल। मिल प्रबंधन क दावा अछि जे एहि अगलगी मे करीब 20 टन कागज राख भ गेल। मिल प्रबंधन एहि घटना लेल मिल मजदूर कए जिम्मेदार ठहरा रहल अछि आ एहि संदर्भ मे अशोक पेपर मिलक गेट पर स्थित थाना मे एकटा प्राथमिकी सेहो दर्ज करा देल गेल अछि। मुदा स्थानीय लोक आ मिल मजदूरक आरोप मिल प्रबंधन क दावा क ठीक उलट अछि। हिनकर सबहक कहब अछि जे मिल प्रबंधन काफी दिन स मिलक पुरान मशीन बेचबाक फिराक मे अछि। एहि लेल मिल मालिक कोर्ट क दुहारि सेहो खटखटा चुकल छथि, मुदा कोर्ट स सेहो हुनका एहि लेल अनुमति नहि भेटल। मिल चलेबाक बढैत दबाव क बीच मिल प्रबंधन एहि घटना कए अंजाम देलक अछि। मजदूरक कहब अछि जे 20टन कागज जरैत रहल आ मिलक गेट पर स्थित थाना कए एकर पता तक नहि चलल इ विश्वास करबा योग्य गप नहि अछि। स्थानीय लोकक सेहो कहब अछि जे मिल मे प्रबंधन दिस स आगि लगाउल गेल अछि। सथानीय लोक बहुत दिन स मिलक पहरेदारी मे लागल दथि जे मिल स कोनो प्रकारक मशीन बाहर नहि जाए। एहन मे मिल प्रबंधन पिछला किछु दिन स भोर मे बालू क ट्रक मंगबा रहल छल, जाहि पर कागज मे लपेट कए किछु छोट-मोट मशीन बाहर पठाउल जा रहल छल। पिछला दस दिन स मजदूर आ ग्रामीण एहि पर नजरि टिकेने छल। जखन एहि गप क सत्यता सामने आयल त एकर विरोध शुरू भेल। विरोध कए बढैत देख मिल प्रबंधन आनन-फानन मे आगि लगा देलक। मजदूरक कहब अछि जे बहुत रास कागज त मिलक बाहर पठाउल जा चुकल अछि आब मिल प्रबंधन ओकरा जरबाक गप कहि अपन कुकर्म नुकेबाक प्रयास मे अछि। सबस पैघ गप इ अछि जे एहि पूरा मामला मे मिल क गेट पर स्थित पुलिस थाना क भूमिका संदिग्घ बनल अछि। दोसर दिस सरकार सेहो मार्च मे एहि मिल कए तीन मास मे चालू करबाक सदन मे धोषणा क चुकल अछि, जेकर अवधि पूरा भ गेल अछि। एहन मे सरकार आ मिल प्रबंधन दूनू कए मिल चालू नहि करबाक एकटा बहाना चाहैत छल। निश्चित रूप स इ घटना दूनू कए इ कहबा मे मदद करत जे मिल चालू करबाक इचछा छल मुदा ओ पूरा नहि भ सकल।
की चाहैत छथि गोधा
नवक्यू कैपिटल एंड फाइनांस लि. क चेयरमैन आओर अशोक पेपर मिल क मालिक धरमगोधा क कहब अछि जे अशोक पेपर मिल कए चलायब मुश्किल अछि। कोलकाता हाईकोर्ट क निर्देश पर अशोक पेपर मिल क निरीक्षण करबा लेल किछु मास पहिने दरभंगा आयल गोधाक मंशा मिलक मशीन कए बेचबाक अछि। एहि दौरान हुनकर संग हाईकोर्ट क प्रतिनिधि क रूप मे आयल अमित बंधोपाध्याय आओर मो. शकील सेहो मिल परिसर क गहन निरीक्षण केलथि। मिल क एक एकटा पार्ट पुर्जा कए जांचलाह, परखलाह आ परिसर क स्थिति पर सेहो नजरि देलाह। निरीक्षण क बाद पत्रकार सबहक प्रश्नक उत्तर दैत धरमगोधा कहला जे हम बहुत दिन स कोर्ट कए इ कहबा क कोशिश कए रहल छी जे इ मिल आब नहि चलि सकैत अछि, मुदा किछु लोक इ मानबा लेल तैयार नहि छथि, हमरा जे मिल भेटल ओ चलबा योग्य नहि छल, हम एहि ठाम नव मशीन लगेबा लेल कोर्ट क आदेश मांगी रहल छी। जाहि लेल कोर्टक प्रतिनिधि क संग एहि ठाम आयल छी। धरम क गप कए समर्थन दैत हाईकोर्ट क प्रतिनिधि कहला जे मिलक हालत सही मे खराब अछि। छोट आ पैघ दूनू मोटर क्षतिग्रस्त भ गेल अछि। कोनो मिल कए चालू करबा लेल एहि दूनू यंत्र क बहुत अधिक महत्व होइत अछि। एकर अलावा मिल स कईटा पार्ट पुर्जा सेहो गायब भ चुकल अछि।
की कहब अछि कर्मचारी सबहक
दोसर दिस मिल स जुडल एकटा पूर्व सदस्य कहला जे इ मिथिलाक संपत्तिक लूट भ रहल अछि। कर्मचारीक साफ कहब अछि जे बिना नवका मशीन अनने पुरान मशीन कए बेचबाक साजिश नाकाम कैल जाएत। हुनक कहब अछि जे अशोक पेपर मिल बिहारक आन मिल कए जेकां जहिया अध्रिहण भेल ठीक ठाक चलि रहल छल। सरकार पहिने एकरा अधिग्रहण केलक आ बाद मे घाटा देखा बंद कए देलक। हजार स बेसी परिवार सडक पर आबि गेल। मामला कोर्ट मे गेल त उम्मीद बनल। कोर्ट मिल कए निलाम केलक आ औने पौने दाम मे धरमगोधा एकरा कीन लेलक। जोरशोर स एकरा चालू करबाक नौटंकी भेल आ मिलक नाम पर धरमगोधा बैंक स कर्ज सेहो ल लेलक, मुदा मिल एक दू दिन चलि कए बंद भ गेल। इ गप 1997 ’98 क छी। एकर बाद धरमगोधाक नजरि मिलक मशीन पर अछि। ओ एकरा कबाडा साबित करबा मे लागल अछि। अगर कोर्ट मे इ साबित भ गेल जे मशीन कबाडा अछि त कई करोडक कबाडा बेच ओ एहि ठाम स भागि जाएत। एकटा अन्य पूर्व कर्मचारीक कहब छल जे स्थानीय नेता एहि मिल कए ल कए एतबा उदासीन छथि जे मिल कए सामान बेचबाक प्रयास भ रहल अछि आ ओ सुतल छथि। मिथिलाक इ दुर्भाग्य अछि जे पहिने मिल बिकायल आ आब ओकर सामान बेचबाक गप भ रहल अछि। जखन कि मिल खुलबाक कोनो उम्मीद करब बेवकूफी बुझबा मे अबैत अछि।
मार्च मे की कहने छल सरकार
मार्च मे बिहार सरकार क दावा छल जे अगिला तीन मास मे दरभंगा स्थित अशोक पेपर मिल खुलबाक प्रक्रिया शुरू भ जाएत। विधान परिषद मे उद्योग मंत्री रेणु कुशवाहा कहलथि जे अशोक पेपर मिल खुली रहल अछि आ आब एहि ठाम मात्र कागज नहि बनत बल्कि चीनी क उत्पादन सेहो होएत। ओ कहलथि जे अशोक पेपर मिल परिसर मे कागज संग संग चीनी उत्पादन करबाक सेहो योजना अछि। मिश्री लाल यादव क अशोक पेपर मिल कए चालू करबाक आ ओकर संपत्ति कए रक्षा करबा संबंधित ध्यानाकर्षण क जवाब दैत मंत्री कहलथि जे मिल चालू भ रहल अछि जे आ मिल चालू भेला पर राज्य मे रोजगार क नव अवसर पैदा होएत। ओ कहलथि जे मिल मे बिजली आपूर्ति चालू करबा लेल राशि जमा क देल गेल अछि। मिल कर्मी कए बकाया मद मे आंशिक भुगतान क व्यवस्था कैल गेल अछि आ मिल मे उत्पादन शुरू भेला पर बकाया भुगतान कैल जाएत।
maithili news, mithila news, bihar news, latest bihar news, latest mithila news, latest maithili news, maithili newspaper